Evropa brine da bi američka administracija mogla da usvoji izolacionističku ekonomsku politiku. U razgovoru za naš program Džon Bruton, ambasador Evropske Unije u Vašingtonu, ističe da bi klauzula u paketu stimulativnih mera, o kupovini isključivo američkih proizvoda, mogla bi da dovede do trgovinskog rata između Evrope i Amerike.\n„Zabrinuti smo, jer je ekonomska kriza zahvatila čitav svet pa zato smatramo da mere za popravljanje samo američke privrede, ili samo evropske ili samo kineske privrede, ne mogu da budu uspešne. Uvođenje protekcionističke mere kao što je ova, podstaklo bi protekcionizam kod drugih, kao što su Kina ili evropske zemlje. To bi bilo štetno za sve.“\nReagujući na izjavu ambasadora Brutona, predsednik Obama je rekao da je on protiv protekcionizma i da će Sjedinjene Države poštovati svoje međunarodne trgovinske obaveze.\n„To je veoma dobrodošla izjava. Ne sumnjam da će Sjedinjene Države ispunjavati svoje međunarodne trgovinske obaveze. Međutim, one se isključivo odnose na bilateralne američke trgovinske ugovore. Ova klauzula mogla bi da onemogući privatnim američkim kompanijama da kupuju izvan domaćeg tržišta. Takva mera vodila bi svet u još dublju privrednu depresiju.“\nPomenuta klauzula, kaže ambasador Bruton, upućuje pogrešnu poruku svetu i mogla bi da veže ruke američkom predsedniku.\n„Ako na međunarodnim sastancima predsednik Sjedinjenih Država bude morao prvo da objašnjava zašto je potpisao zakon kojim se ograničava izvoz zemalja sa čijim liderima treba da sarađuje u rešavanju globalnih ekonomskih teškoća, njegov uticaj biće neminovno ugrožen.“\nBruton dodaje da je od ključne važnosti da transatlantski savez nastavi da jača u ovo kritično vreme za svet. Međutim, on je takođe istakao neke razlike u spoljnopolitičkim stanovištima Amerike i Evrope:\n„Lično, mislim da Evropljani, kada god je reč o vojnoj opciji, uvek preporučuju uverljivu političku strategiju kao prateću komponentu. Važno je da sastavni deo vojne akcije čine izgradnja pravosudnog sistema zemlje, na primer u Avganistanu, eliminacija korupcije i druge stvari koje su dostižne. Važno je da ciljevi budu u skladu da skromnim sredstvima koja smo spremni da ulažemo.“\nNaš sagovornik se ne slaže sa ocenom mnogih američkih eksperata da Evropa tek treba da preuzme ulogu globalnog faktora stabilnosti.\n„Bili smo vrlo aktivni u rešavanju konflikta u Ačeu u Indoneziji, delu sveta koje predsednik Obama dobro poznaje. Evropljani su bili angažovani u rešavanju izuzetno složene situacije u Demokratskoj Republici Kongo. Mi smo spremni da igramo ulogu u bilo kom drugom delu sveta, ako bi to bilo od koristi. Posedujemo kapacitete za to, naravno u partnerstvu sa NATO-om, Sjedinjenim Državama i Ujedinjenim nacijama.“\nPovodom nastavka evropske integracije, ambasador Bruton je rekao da Evropska Unija neće primati nove članice pre nego što bude usvojena Lisabonska povelje o reformi ustrojstva Unije, što bi moglo da usledi do kraja ove godine. Na predlog nekih američkih funkcionera da bi zemlje Zapadnog Balkana trebalo da budu integrisane do 2015., ambasador Bruton je primetio da takve odluke treba prepustiti Evropljanima:\n„Važno je shvatiti da je Evropska unija dobrovoljna organizacija. Niko nije obavezan da postane član i svaka zemlja može po svom nahođenju da je napusti. Istovremeno, nijedna zemlja ne može da bude primljena bez pristanka svih članica tog bloka. Da bi sama Unija bila uspešna, neophodno je da sve njene članice veruju ne samo u njen ekonomski model, već u njen politički koncept. Evropska Unija nije puko oruđe na mapi geostrateških interesa.“\n„Ona je živi organizam zasnovan na emotivnoj i istorijskoj privrženosti njenih članica izgradnji mira na evropskom tlu,“ istakao je Džon Bruton, ambasador Evropske Unije u Vašingtonu.


Goran Radonjić novi generalni sekretar FIBA\nNovi generalni sekretar FIBA biće Goran Radonjić, bivši istaknuti međunarodni košarkaški sudija iz Sarajeva.\nKako “Blic” saznaje, ova funkcija je prvo ponuđena Zoranu Radoviću, nekadašnjem našem reprezentativcu, koji godinama u Ženevi obavlja funkciju menadžera za razvoj FIBA, međutim, on ju je odbio, ali će u fotelju ipak sesti drugi predstavnik Srbije.\nRadonjić se po izbijanju rata u Sarajevu sa porodicom preselio u Francusku, a poslednjih godina je uspešno obavljao ulogu direktora međunarodnih odnosa u francuskoj košarkaškoj federaciji. Njegov sin Gorjan igrao je za kragujevački Radnički i OKK Beograd. Radonjić na dužnost generalnog sekretara FIBA stiže umesto Nara Zanolina. Podsetimo, dugo godina ovu funkciju u najvišem košarkaškom evropskom telu obavljao je naš Bora Stanković.\nBasketaši Savić, Domović Bulut i Ždero osetili teren u Bakuu\nAmbasadori prvih Evropskih igara koje će se održati ovog juna u prestonici Azerbejdžana, članovi Tima Srbije Marko Savić, Dušan Domović Bulut i Marko Ždero boravili su u Bakuu, gde su imali prilike da obiđu borilišta i uvere se kako napreduju pripreme za prvo evropsko multisportsko takmičenje za seniore.


Šatorski karantin na Rači ispunjava standarde SZO - NTV Arena Bijeljina\nŠatorski karantin na Rači ispunjava standarde SZO\nDirektor Republičke uprave civilne zaštite Milan Novitović rekao je Srni da je šatorski karantin prema graničnom prelazu Rača trenutno predviđen za smještaj lica pod nadzorom koja uđu u zemlju na prelazima Rača, Pavlovića most, Šepak, Karakaj, Bratunac i Skelani, te da ispunjava standarde Svjetske zdravstvene organizacije.\nNovitović je rekao da karantin na graničnom prelazu Rača ima 36 smještajnih kapaciteta za mušku populaciju i 16 za žene.\n“U okviru karantina je i montažni objekat koji se koristi kao trpezarija, a za stolovima, poštujući standarde minimumama udaljenosti od metar i po do dva, ne može biti više od osam lica”, rekao je Novitović, koji je danas posjetio ovaj šatorski karantin.\nOn je naveo da je u okviru šatorskog karantina obezbijeđen i sanitarni čvor i vatrogasno vozilo, sa vodom za odražavanje lične higijene, što predstavlja poštovanje minimuma uslova koji se moraju obezbijediti prema standardima Svjetske zdravstvene organizacije za uspostavljanje karantina.\n“U objektu ambulante na Rači nalaze se zdravstveni radnici i republički inspektor koji izdaje rješenja. Svi koriste propisanu zaštitnu opremu, a lica koja ulaze u karantin da daju podatke i da se od njih uzme anamneza obavezno moraju imati masku i na ulazu u ambulantu izvršiti dezinfekciju ruku”, rekao je Novitović, dodajući da sredstava za ličnu higijenu i higijenu prostora ima dovoljno.\nNovitović je podsjetio da sva lica koja ulaze u karantin prolaze ljekarsku trijažu. Ljekari domova zdravlja opština i gradova naslonjeni na ovaj granični prelaz obavljaju razgovor i uzimaju ljekarsku anamnezu lica i, ukoliko procijene da ono nema simptoma koji ukazuju na virus korona, upućuju ga republičkom inspektoru koji donosi rješenje o stavljanju pod nadzor, odnosno karantin.\n“Ta lica ostaju u graničnom karantinu do trenutka dok im se ne uzme uzorak. Onog trenutka kada se taj uzorak proslijedi na analizu u Institut za javno zdravstvo Republike Srpske, ta lica se upućuju u karantine lokalnih zajednica iz kojih su”, rekao je Novitović.\nOn je naveo da u graničnom karantinu lica mogu biti od 0 do 24 sata u zavisnosti dinamike uzimanja briseva, ali se, kaže on, svi trude da budu što manje zadržavana, te da se prosljeđuju u karantin lokalnih zajednica.\n“Karantin je zamišljen kao mjesto gdje se vrši evidentiranje svih tih lica, gdje se upoznaju sa svim obavezama i upućuju se u lokalne zajednice”, rekao je Novitović.\nOn je rekao da je od jutros u 7.00 časova ovdje smješteno jedno lice, koje je iz Ugljevika, i koje će nakon uzimanja brisa i slanja na analizu biti upućeno u karantin u Ugljevik.\nNovitović je naveo da su u ovom karantinu noćas bila tri lica. “Dva su bila iz Dervente, a jedno iz Teslića jer u 19.30 nisu mogli krenuti put svojih lokalnih zajednica, zbog policijskog časa, te su jutros napustila karantin”, rekao je on i dodao da je sinoć iz graničnog karantina Rača šest lica prevezeno u Zvornik, a jedno lice u karantin u Bijeljini.\nOn je podsjetio da karantinu graničnog prelaza Gradiška pripadaju Novi Grad, Kostajnica, Dubica, Gradiška, te naveo da će na graničnom prelazu Vardište vrlo brzo biti uspostavljen karantin.\nTags: bijeljina, raca, sator, satori\nPromijenjena odluka o cijenama, stariji mogu dva dana napolje…


Otvoren Mirovni kamp u Sanskom Mostu: Sve mlade u BiH muče isti problemi\n0\t30 Juna, 2020 07:12\nNekoliko desetina mladih različitih nacionalnosti iz svih dijelova naše zemlje družiće se u narednim danima u okviru trećeg Mirovnog kampa, koji je protekle subote započeo u selu Kruhari, nadomak Sanskog Mosta.\nOvaj događaj ima za cilj promociju dijaloga i tolerancije među mladima koji žive na prostorima Bosne i Hercegovine, a organizator kampa je nevladina organizacija Centar za izgradnju mira iz pomenutog grada, koja već dugi niz godina djeluje na promociji suživota u našoj zemlji.\n“Ovogodišnji učesnici dolaze iz deset gradova, imali su već priliku da se upoznaju, a prvih dana radimo na kreiranju temeljnih prava kampa. Prva radionica koju smo radili je identifikacija identiteta, koja predstavlja temelj za rad u mirovnjačkom svijetu i pokazuje raznolikost ličnosti”, kaže Vahidin Omanović, direktor pomenute nevladine organizacije. Dodaje kako je od okončanja rata proteklo dosta godina, ali da mladi ljudi i danas odrastaju u duboko podijeljenom društvu i ambijentu etničke monolitnosti. “Oni veoma malo ili gotovo ništa ne znaju o svojim vršnjacima drugih nacionalnosti, odrastaju s predrasudama, koje želimo razbiti kroz druženje i međusobno upoznavanje”, kaže Omanović. Prema njegovim riječima, mladi u Bosni i Hercegovini danas dijele iste probleme koji su u najvećem broju slučajeva u vezani za obrazovanje, zaposlenje i ostala egzistencijalna pitanja, a želja najvećeg broja njih je odlazak iz ovakve BiH.\n“Ovakvim događajem želimo uputiti i jednu snažnu poruku kako je ova zemlja dovoljno prostrana i da za sve nas ima mjesta u njoj ukoliko se dobro organizujemo i sarađujemo”, kaže Omanović. Rad kampa će trajati nekoliko dana, a prvi njegov dio posvećen je sticanju znanja o procesima pomirenja i izgradnje mira, dok drugi dio, mirovni karavan, koji će uslijediti u narednim danima, ima za cilj da mlade ljude, kroz putovanja i posjete, upozna s drugim gradovima u BiH. Za vrijeme boravka u Sanskom Mostu učesnici će biti smješteni u šatorskom naselju na području sela Kruhari, gdje će biti organizovana i većina sadržaja ovogodišnjeg događaja, a finansijsku podršku ovome projektu pružio je američki USAID.\nKUPUJ LOKALNO Hava iz Sanskog Mosta\n“Tvoje je samo ono što daš”


srbijasport.net - Vesti - Futsal - Ekipa navijača engleskog Stouka iz Niša osvojila turnir u Bugarskoj\nUtorak, 23.10.2018 23:11\n31.10.2017 juznevesti.com 1465\n"Ovo je pravi način navijanja i podške klubovima"; foto: Saša Gilić\nKako je rekao Đorđe Malenović, jedan od članova niške ekipe, uslov da se nastupi na takmičenju bio je da se izabere ekipa iz neke strane zemlje, koju će tim predstavljati. Kako su svi članovi ekipe radnici fabrike "Leoni", izbor je pao na Stouk iz nekog vida zahvalnosti.\nU omaž našim prijateljima iz Engleske, koji su nam pomogli da uspostavimo fabriku u Malošištu, izabrali smo da predstavljamo ekipu iz njihovog grada. Oni su našu ideju prepoznali i odreagovali odmah, obezbedivši nam original dresove njihovog tima. Ovakva dešavanja su ono što je fudbalu neophodno, jer predstavljaju pravi način navijanja i podrške klubovima - priča Malenović.\nŠto se tiče samog nadmetanja, “Balkan Tournament of fan clubs 2017” okupio je 3 ekipe iz Bugarske i 2 iz Srbije, a pobednika je odlučio zbir osvojenih bodova, s obzirom na to da je svaka ekipa igrala sa svakom. Najveći konkurenti niškog tima bili su fanovi italijanskog velikana Milana, ali je pobedu ipak odnela ekipa sa juga Srbije.\nInače, ovo je drugi put kako se ovaj turnir održava, a prvi put je bio u Nišu, gde je takođe domaća ekipa trijumfovala. Kako kaže Malenović, ideja o održavanju ovakvog turnira došla je iz saradnje Milana Milenovića, navijača Notingem Foresta i njegovih bugarskih kolega. Za sve njih razlog za prijavljavanje bilo je druženje i ljubav pema fudbalu, ali i takmičarski duh.


Trgovci tvrde da rad nedeljom nije neophodan\n"Poslodavac je dužan da u toku radne sedmice obezbedi jedan slobodan dan, a koji je po pravilu nedelja, tako kaže Zakon o radu, međutim, u trgovini je rad nedeljom postao pravilo. Ako imate da muž i žena rade u trgovini, muž je slobodan u sredu, supruga u četvrtak, a deca su nedeljom sama kod kuće", kazao je Radoslav Topalović iz Samostalnog sindikata trgovine Srbije.\nA da li bi u Srbiji rad nedeljom u trgovinskim lancima mogao da bude ukinut? Iz Ministarstva za rad kažu da za to nisu nadležni, dok u Ministarstvu trgovine smatraju da bi slučaj trebalo prepustiti tržištu.\n"Što se tiče rada nedeljom, bilo je nekih analiza koje su pokazale da ukoliko bi se zabranio rad nedeljom to bi dovelo do pada prometa u pojedinim maloprodajnim objektima, da bi došlo do otpuštanja dela zaposlenih. Procene su da bi se otpustilo od pet do osam odsto radnika u trgovini", saopštilo je Ministarstvo trgovine.\nU Uniji poslodavaca mišljenja su da zatvaranje trgovina nedeljom nije lako sprovesti i da je o tome rano da se razmišlja.\n"Mi moramo da razmišljamo kako ćemo povećati našu privrednu aktivnost, kako ćemo mnoge druge stvari da rešimo, a tek onda bi na red došlo to da li radimo nedeljom ili ne. Treba to jednostavno na neki način rešiti kroz odredbe Zakona o radu sa većim dnevnicama, sa slobodnim danima", kazao je Nebojša Atanacković iz Unije poslodavaca Srbije.


Bregzit 'potopio' investicije: Najsporiji godišnji rast privrede od 2010.\nIzvor: B92, 11.Nov.2019, 15:53\nLondon -- Britanska privreda je u tri meseca zaključno sa septembrom 2019. porasla po najsporijoj godišnjoj stopi u više od decenije.\nRast bruto domaćeg proizvoda (BDP) Britanije je, na godišnjem nivou, usporio na 1,0 odsto sa 1,3 odsto iz drugog tromesečja, saopštila je britanska Nacionalna kancelarija za statistiku (ONS), >> Pročitaj celu vest na sajtu B92 << a prenosi agencija Rojters.\nNa kvartalnom nivou, BDP je porastao po stopi od 0,3 odsto u trećem tromesečju, što je ispod očekivanja Centralne banke Engleske od 0,4 odsto i projekcije ekonomista iz privatnog sektora.\nNajnoviji podaci su, takođe, pokazali da su poslovne investicije bile stagnirale u trećem kvartalu, dok su ekonomisti očekivali pad od 0,5 procenata. Potrošnja domaćinstava porasla je za 0,4 odsto u trećem kvartalu, dok je državna potrošnja povećana za 0,3 odsto.\nRadio 021: Rast privrede u Britaniji najsporiji od 2010.


Kina započela novu kampanju "čišćenja" interneta\n12.06.2019 / 23:49 Svijet - Cenzura\nKina je započela kampanju "čišćenja" interneta, objavili su državni mediji o novom talasu cenzure u sklopu kojeg je blokirano još stranih medija i korisničkih profila na društvenim mrežama.\n"Čišćenje" su u maju započeli administracija za kibernetski prostor, ministarstvo za informacione tehnologije, kancelarija za javnu bezbjednost i regulator tržišta, a trajaće do kraja godine, piše državna novinska agencija Sinhua.\nKampanjom će se kazniti internet stranice zbog "ilegalnih i kriminalnih aktivnosti", "neispunjavanja svojih obaveza" poštovanja sigurnosnih mjera ili krađe ličnih informacija, dodaje agencija.\nKampanja je uslijedila nakon niza gašenja i blokiranja internet stranica i korisničkih profila na društvenim mrežama. Od prošlog vikenda nisu dostupni mediji poput Washington Posta i Guardiana i time se pridružili listi blokiranih stranica, među kojima je i Reuters. Kineski finansijski medij Wallstreetcn.com u ponedjeljak je objavio da je ugasio svoju internet stranicu i mobilnu aplikaciju na zahtjev vlasti, no nije otkriveno koja pravila je prekršio.\nGase se i profili na društvenim mrežama koji objavljuju politički osjetljiv materijal ili finansijske vijesti. Vlasti su u novembru objavile da su ugasile 9,8 hiljada adresa koje su objavljivale senzacionalistički, vulgaran ili politički štetan sadržaj.\nIstočni ulaz u Al-Aqsu\nIslamske organizacije odbacile izraelsku presudu da zatvori kapiju Bab al-Rahma\nVodeći aktivisti u Hong Kongu optuženi za neovlašteno okupljanje\nUbio 51 osobu


Radunović: Na Cetinju linčuju djecu zbog srpske pjesme, a pjevali su i Njegoš, kralj Nikola...\nOdređene stranke koje su na vlasti na Cetinju pravdale su kamenovanje djece jer su pjevala srpske pjesme i onda je, valjda, to normalno, da se linčuju djeca jer pjevaju srpske pjesme na Cetinju, kazao je poslanik Demokratskog fronta Slaven Radunović na današnjoj sjednici Skupštine, komentarišući nemili događaj koji se nedavno desio u prijestonici.\nIzvor vijesti: Portal Dan\nPodnaslov: Komentarisao incident\nTizer: Određene stranke koje su na vlasti na Cetinju pravdale su kamenovanje djece jer su pjevala srpske pjesme i onda je, valjda, to normalno, da se linčuju djeca jer pjevaju srpske pjesme na Cetinju, kazao je poslanik Demokratskog fronta Slaven Radunović na današnjoj sjednici Skupštine, komentarišući nemili događaj koji se nedavno desio u prijestonici.\n"Dobro, što je pjevao Njegoš isto i kralj Nikola, njih nisu linčovali, ali zašto sad da pjevaju kad se to vama ne sviđa? I onda neka ih gađaju, neka ih... I niko od vas nije htio to da, na pravi način, osudi. Bilo je onih koji su pokušali malo to da relativizuju", rekao je Radunović.\nKako je dodao, to je bio jedan od značajnih razloga zbog kojih nisu prisustvovali sjednici na Cetinju, a i neće dok se sa Cetinja ne čuje glas razuma.\n"I dok ne shvate da žive u državi sa braćom, komšijama i rođacima, koje moraju da poštuju", poručio je Radunović\n05.05.2022 - 12:54 | *\n05.05.2022 - 12:54\nTagovi: Djeca, Pjesma, Slaven Radunović, kamenovanje\nVIDEO - Boban Rajović kod roditelja na selu, zapjevao sa majkom u dvorištu porodične kuće u Crnoj Gori\nPjevač Boban Rajović posjetio je selo u kojem mu žive roditelji i zapjevao sa majkom. On je oduševio sve pratioce na Instragramu snimkom iz dvorišta porodične kuće u Crnoj Gori.\nPresedan: Predstavnica Malte zamijenila pjesmu za takmičenje\nEma Muskat predstavlja Maltu na ovogodišnjem takmičenju za Pjesmu Evrovizije, ali prije mjesec dana promijenila je pjesmu sa kojom će nastupati na ovom takmičenju.\nVIDEO - Boban Rajović kod roditelja na selu, zapjevao sa majkom u dvorištu porodične kuće u Crnoj...


GLAVNA TUŽITELJICA UČESTVOVALA NA SASTANKU SPECIJALIZOVANIH TUŽILACA I ISTRAŽILACA ZA BORBU PROTIV TRGOVINE LJUDIMA\nNa sastanku koji je održan putem video-konferencije razgovarano je o aktuelnoj situaciji u procesuiranju predmeta trgovine ljudima, kao i aktivnostima planiranim u budućnosti.\nGlavna tužiteljica Tužilaštva Bosne i Hercegovine, Gordana Tadić, učestvovala je na radnom sastanku specijalizovanih tužilaca i istražilaca za borbu protiv trgovine ljudima, koji je okupio tužioce i policijske operativce iz institucija sa nivoa države, entiteta i Brčko distrikta BiH.\nAktivnosti su realizovane u okviru Udarne grupe za borbu protiv trgovine ljudima i organizovane ilegalne imigracije.\nNa sastanku je glavna tužiteljica prezentovala model rada specijalizovanih tužilaca i istražilaca, kao i aktivnosti koje Tužilaštvo BiH preduzima u procesuiranju predmeta trgovine ljudima i ilegalnih migracija, te istakla da je naročito u vrijeme pandemije COVID 19 rad na ovoj vrsti predmeta bio izražen i aktivan.\nTokom sastanka razgovarano je o temama koje se odnose na aktivnosti Međunarodne organizacije za migracije (IOM) u vezi sa jačanjem kapaciteta za borbu protiv trgovine ljudima u Bosni i Hercegovini, suzbijanju krijumčarenja migranata duž zapadnobalkanske obalne rute i drugim temama povezanim sa ovim oblastima.\nU radu specijalizovanih tužilaca i istražilaca aktivnu podršku daje Međunarodna organizacija za migracije (IOM), a podršku u radu pruža i Ministarstvo pravde SAD-a i Ambasada SAD-a u Bosni i Hercegovini putem aktivnosti usmjerenih na jačanje vladavine prava u Bosni i Hercegovini.\nInicijalni sastanak specijalizovanih tužilaca i istražilaca upriličen je krajem mjeseca decembra prošle godine u Sarajevu. Na današnjoj video-konferenciji učestvovali su brojni predstavnici tužilaštava i policije iz svih krajeva Bosne i Hercegovine.


Brother ADS-3600W skener cena, cene Srbija, prodaja Beograd Novi Sad Niš\nBrother ADS-3600W skener cene\nBrother ADS-3600W, A4 document scanner Dual CIS, 50ppm standard in mono&colour, 100 sides per minute 2-sided, USB 3,0, NFC, ABBYY FineReader Professional v,11, Cloud Scanning, Scan to Email Server,... specifikacija\ncena 125.866,00 din | prodavnica (1)\nBrother ADS-3600W, A4 document scanner Dual CIS, 50ppm standard in mono&colour, 100 sides per minute 2-sided, USB 3,0, NFC, ABBYY FineReader Professional v,11, Cloud Scanning, Scan to Email Server\nEPonuda nije internet prodavnica već Vam omogućava da brzo i lako nađete Brother ADS-3600W skener po najjeftinijoj ceni. Naš cilj je da kupci budu što bolje informisani o ponudi Brother skener ADS-3600W na tržištu Srbije. Vrlo lako nalazite željeni proizvod za kategoriju Skeneri cene, ne morate da lutate od sajta do sajta za Brother Skeneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Brother ADS-3600W skener sa PRODAVCEM. EPonuda ne može da garantuje potpunu tačnost specifikacije i slika za Brother ADS-3600W skener. Pre kupovine, podatke za Brother skener ADS-3600W proverite na sajtu PROIZVOĐAČA.


Vučić sa delegacijom MMF o novom aranžmanu: Prioriteti su ulaganja u infrastrukturu, životnu sredinu, nauku… | Insajder\nPredsednik Srbije Aleksandar Vučić i šef Misije Međunarodnog monetarnog fonda (MMF) Jan Кejs Martejn razgovarali su danas o novom aranžmanu savetodavnog karaktera koji je, kako je ocenjeno u saopštenju kabineta predsednika, od posebnog značaja u svetlu unapređenja opšte investicione klime u Srbiji, kao i u kontekstu još većeg poverenja investitora.\nFoto: predsednik.rs /\n„Imajući u vidu ogroman napredak Srbije u proteklih osam godina, prioritetni cilj ovog aranžmana biće da očuva postignute rezultate, ali i da obezbedi podršku u daljem sprovođenju strukturnih reformi usmerenih na još brži, snažniji i održiviji rast”, rekao je Vučić.\nOn je zahvalio MMF i ličnom angažovanju Jana Кejsa Martejna na profesionalnoj i stručnoj podršci "na koju Srbija umnogome računa".\nVučić je, kako je navedeno u saopštenju, istakao da će Srbija posebnu pažnju posvetiti reformama u javnim preduzećima, te da će prioriteti i dalje biti ulaganja u infrastrukturu, stvaranje još bolje klime za investicije, veća ulaganja u životnu sredinu, nauku i kapitalne projekte, što će, kako se ocenjuje, dodatno i dugoročno doprineti stabilnom finansijskom rastu u narednim godinama.\nVučić, Martejn i članovi delegacije MMF razgovarali su putem video - linka, a jedan od zaključaka je i da "osnovni cilj Srbije ostaje da sačuva teško stečenu reputaciju fiskalno sigurne zemlje, kao i da nastavi sa odgovornom fiskalnom politikom kako javni dug ne bi prešao nivo od 60 odsto BDP, čime Srbija odlučno nastavlja da radi na daljem rastu ekonomije".\nOsvrnuli su se i na mere podsticaja i tri paketa pomoći za ublažavanje posledica pandemije, a Martejn je, kako je istaknuto, pozdravio odgovornu ekonomsku politiku Srbije i uspešno upravljanje krizom tokom pandemije, i podsetio da MMF nije korigovao projekciju ovogodišnjeg privrednog rasta Srbije od 5 odsto.\nVučić je naglasio da je Srbija "već posle prvog kvartala 2021. godine na dobrom putu da ostvari planirani rast od 6 odsto, kako je i predviđeno, budući da je jedan od glavnih fokusa Vlade Srbije ulaganje u velike infrastrukturne projekte i intenziviranje rada na privlačenju direktnih stranih investicija.


021: Uzrok afere oko izbora direktora Vojvodinašuma – raskol u SVM-u | Autonomija\n021: Uzrok afere oko izbora direktora Vojvodinašuma – raskol u SVM-u\nU pozadini sukob Marte Takač sa liderom stranke Ištvanom Pastorom?\n“Uzrok afere je raskol u SVM-u između (dugogodišnje direktorice Vojvodinašuma) Marte Takač i predsednika stranke Ištvana Pastora. Da se žurilo sa njenim izbacivanjem iz ovog preduzeća pokazuje i podatak da je komisija za izbor direktora dva puta formirana. Jednom sa većinskim članovima Srpske napredne stranke i drugi put, nedelju dana kasnije, sa članovima SVM-a na čelu sa Robertom Ototom”, navodi 021.\nU obrazloženju suda, u koje je 021 imao uvid, navodi se da je Marti Takač na kućnu adresu stigao dopis na memorandumu Pokrajinske vlade, bez pečata i delovodnog broja, a koji je potpisao predsednik Komisije za sprovođenje konkusa Robert Otot da je diskvalifikovana zbog „nepotpune dokumentacije“.\nNa upit za uvid u konkursnu dokumentaciju, Marta Takač je opet dobila dopis na kom se “zloupotrebljava institucija Pokrajinske vlade, te bez pečata, a uz potpis Otota dobija odgovor da se njen zahtev odbija uz nemogućnost podnošenja žalbe”.\nViši sud u Novom Sadu je za ovakvo činjenje Komisije oformljene pri Sekretarijatu za poljoprivredu ocenio da ima „klasičan protivpravni karakter“, navodi 021.\nPortal dodaje da je Marta Takač je ujedno podnela i krivične prijave protiv svih članova komisije, kao i protiv predsednika Otot Roberta.


Najlepša coworking mesta u Beogradu - Serbian Underground\nŠta kada rad od kuće nije dovoljan? Da biste se u nekom iznajmljenom prostoru osećali dovoljno udobno, ispirisano i orno za rad, osmišljen je kancelarijski prostor prilagođen poslovnim ljudima, preduzetnicima koji rade od kuće, freelancerima i firmama koje imaju status start up-ova.\nOno što posao od kuće na internetu zahteva jeste odlična komunikacijska povezanost i pristupačan prostor sa veoma fleksibilnim uslovima korišćenja. Na coworking mestima, uz članarinu možete uživati u najlepšim prostorima koja se nalaze po celom gradu, a vaš jedini zadatak biće da odete do najbližeg i uverite se šta sve jedan ovako inovativan poslovni prostor može da učini za vašu produktivnost i posao.\nNova Iskra – najbolji coworking prostor u Srbiji\nNa broju 43. u ulici Gavrila Principa, 2012. je otvoren, po mnogima najbolji coworking prostor u celoj Srbiji. Ono po čemu se Nova Iskra prvenstveno izdvaja od drugih prostora za rad je njen moderni dizajn sasvim u industrijskom i minimalističkom stilu. Moderan coworking prostor Nove Iskre se prostire na 350 metara kvadratnih, podeljen je u reone, odnosno sekcije, i to:\nŠto se tiče samog iznajmljivanja prostora, svako coworking mesto poseduje mogućnost zakupa na dnevnom, nedeljnom i mesečnom novou. Shodno tome, i cene se razlikuju:\nDnevno iznajmljivanje se naplaćuje od 12 evra\nNedeljno je oko 50 evra\nDok na mesečnom nivou, cena iznajmljivanja uznosi oko 150 evra\nSem iznajmljivanja radnog stola u Novoj Iskri, moguće je iznajmiti i salu za održavanje događaja (predavanja i sastanaka), kao i svih aktivnosti i materijala koji taj događaj mogu da isprate.\nSmart Office – pogodan za početnike u svetu coworkinga\nJoš jedna od najboljih coworking adresa u gradu se nalazi u centru grada, ali ovaj put u Knez Mihailovoj ulici, na broju 33. Kao i prethodni poslovni prostor, i Smart Office je moguće rentirati, s tim što Smart Office nudi jednodnevno besplatno korišćenje coworking prostora svim zainteresovanim za radno iskustvo u ovakvom okruženju.\nDa napomenemo, svi coworking prostori imaju lične ormariće, stolove sa fiokama i potencijalno računarima, besplatan wifi i besplatno korišćenje konferencijske sale, dok su čajevi, kafe i sokovi takođe besplatni ili već uračunati u cenu iznajmljivanja.\nIn Centar – coworking i druge usluge\nU Ulici cara Lazara, na Starom Gradu, nalazi se coworking prostor koji je poznat kao mesto gde se najbrže razvija socijalno preduzetništvo u Srbiji. In Centar, osim osnovnog paketa koji je u ponudi za iznajmljivanje, nudi i mogućnost dnevnog iznajmljivanja lap topa, organizovanje događaja i korporativnih proslava, knjigovodstvene usluge i dr.\nSve dodatne usluge se, naravno, dodatno i naplaćuju, ali In Centar spada u one pristupačnije coworking prostore u gradu, koji nude besprekoran prostor i uslugu, za cene u raponu od:\nDnevno iznajmljivanje košta 10 evra\nNedeljni paket iznosi 80 evra, s tim što sve “neiskorišćene” dane možete preneti na bilo koji drugi dan tokom (tekućeg) meseca.\nCena punog paketa za mesec dana iznosi 130 evra\nZa osobe koje ne žele da se vežu samo za jedan coworking prostor, namenjen je Flexy paket po ceni od 60 evra.\nICT Hub – jedan od najpovoljnijih poslovnih prostora\nNa adresi Veljka Dugoševića broj 54, u okviru Naučno-tehnološkog parka, na jednoj od najpopularnijih beogradskih opština – na Zvezdari, naći ćete relaksirajući coworking prostor, koji poseduje čak i teren za mini golf – a to je fantastični ICT Hub.\nOvo mesto u svojoj ponudi ima 50 mesta za rad, a radno vreme je neograničeno – što znači da u njemu možete boraviti i 24 sata.\nOvo je jedan od najpovoljnijih coworking prostora, sa cenom paketa usluga od samo 65 evra mesečno, u koji su uračunate:\nHardver i softver platforme\nBesplatno parking mesto za sve korisnike\nStartit Centar – jedini prostor koji se proširio van Beograda\nStartit centar je jedan od retkih coworking prostora koji su se proširili i na druge gradove u Srbiji, pa tako pored prostora u Beogradu (u Savskoj br. 5) imaju prostore za rad i u Novom Sadu, Inđiji i u Zrenjaninu. Cene iznajmljivanja coworking prostora zavise od konkretnog mesta gde je on stacioniran. Podrazumeva se da su cene u Startit coworking centru u Beogradu najskuplje.\nBeograd i do 130 evra za mesec dana\nNovi sad oko 80 evra za mesec dana\nInđija i Zrenjanin su najpovoljniji pa se za njihovo iznamljivanje na mesečnom nivou očekuje da ćete izdvojiti do 50 evra\nNešto čime svaki Startit Centar može da se pohvali i što je specifično za njega, jeste široka lepeza tema, meetup-ova i kurseva koji se organizuju u okviru njihovih prostorija. Najveći fokus je na teme iz IT industrije, ali sem njih, obrađuju se i teme vezane za nove ili kreativne industrije.\nOur Hub – vaša druga adresa\nNa Banovom brdu (Beogradskog bataljona 4) i na Novom Beogradu (Maršala Tolbuhina 44) otvoreno je jedno veoma kreativno i inovativno okruženje Our Hub coworking centra, sa kojim se korisnici odmah povežu i gde imaju odlične uslove za ostvarivanje ciljeva.\nPrednost Our Hub-a je moderan poslovni prostor koji je opremljen po najvišim standardima, prijatan amibjent i relativno jeftiniji račun za iznajmljivanja. Osim toga, ovde možete uživati i u sledećim pogodnostima, i to po ceni od 20 do 110 evra:\nStolovi su sa i bez mogućnosti rezervacije\nMogućnost registracije adrese Vaše firme na adresu Our Hub coworking prostora\nOrmarić sa ključem\nPotpuno opremljena kuhinja sa svim propratnim aparatima\nNije lako dati odgovor na pitanje koji je najbolji coworking prostor, jer svi oni nude drugačije opremljen porstor i relativno drugačije ponude i raspon cena koje su namenjene različitim profilima ljudi. Sigurno je samo jedno: Za koji god da se postor odlučite, u njemu će se izroditi mnogo kvalitetnih ideja, što će biti najadekvatniji pokazatelj da niste napravili grešku.


Samo u Srbiji: Hit objašnjenje pacijenta koji je flašom razbio glavu (foto)\nA. J. 19. maja 2021. 16:49\nLekari u Urgentnom centru susreću se na najrazličitijim pacijentima, i u većini situacija im sigurno nije do smeha, ali momak koga su zbrinuli nedavno imao je potpuno neverovatno objašnjenje za incident koji je doveo do toga da bude primljen zbog razbijene glave.\nRazlog njegovog javljanja u ovu ustanovu bila je povreda glave, koju je zaradio, ni manje ni više, nego tako što se sam udario flašom po glavi, a razlog je pesma koja ga je „pogodila“.\n– Udario se flašom u glavu, navodi da se povreda desila pre dva sata zato što ga je pogodila pesma, te se zbog toga udario. Nije gubio svest, negira mučninu i povraćanje, negira glavobolju. Druge tegobe i alergije na lekove negira – piše u lekarskom izveštaju stradalnika.\nLekar je zaključio da, srećom, teže povrede nema, čoveku je previjena glava i da rečeno da se javi na kontrolu.\nOvaj slučaj nasmejao je korisnike društvenih mreža, a neki i sami priznaju da su dolazili u iskušenje da urade isto kao i ovaj „hrabar“ momak, ali da su ipak bili malo kontrolisaniji kada su emocije bile u pitanju.


Dodik: Sporazum u najboljem interesu Srpske, nema govora o putu u NATO @ InfoBijeljina \nDodik: Sporazum u najboljem interesu Srpske, nema govora o putu u NATO\nPredsjednik SNSD-a Milorad Dodik istakao je da je sporazum, koji je u ime te stranke i koalicije okupljene oko SNSD-a potpisao sa liderima SDA i HDZ-a BiH, kao izbornim pobjednicima u FBiH, u najboljem interesu Republike Srpske i u potpunosti u skladu sa svim ranije utvrđenim politikama Srpske od kojih je najvažnija da se protivi putu u NATO.\n"To je prvo o čemu smo postigli saglasnost. Nema puta u NATO dok se stav Srpske ne promijeni. Ako jednog dana politička volja u Srpskoj bude drugačija i ako bude stavljena van snage Rezolicija o vojnoj neutralnosti, onda će neko drugi pregovarati sa tih pozicija. Nas u ovom trenutku obavezuje ta Rezolucija", rekao je Dodik u intervjuu Srni.\nOn je dodao da su se svi koji su pažljivo pročitali sporazum mogli uvjeriti da je sa strane Republike Srpske i SNSD-a učinjeno sve da bude formiran Savjet ministara u skladu sa izbornim rezultatima i promovisanim politikama Srpske.\n"Mi smo davno rekli da nismo ti koji ćemo ginuti ili spasavati BiH, ali sigurno nismo ni ti na koje će neosnovano pasti kvalifikacija da mi nešto blokiramo i nešto nekome oduzimamo. Prvo Republika Srpska i njeni interesi, pa onda BiH koja ima institucije koje bi trebalo da servisiraju entitete bila je i ostala naša politika", naglasio je Dodik, koji je i srpski član Predsjedništva BiH.\nPrema njegovim riječima, ako su neki vjerovali da će SNSD izaći na izbore, dobiti podršku naroda i reći da neće da preuzme odgovornost i da će je prepustiti nekim drugima, onda takvi nisu ništa razumjeli.\n"Mi smo izašli na izbore da pobijedimo katastrofalnu politiku uperenu protiv Republike Srpske koju su SDS i PDP vodili u Sarajevu proteklih godina. Pobijedili smo i sada želimo da uradimo sve da našu politiku, koja podrazumijeva da je Srpska prije svega, unesemo u zajedničke institucije, koje i jesu tu da budu servis Republike Srpske i Federacije BiH, a ne da budu institucije odakle se Srpska disciplinuje. To je razlika između nas i onih koji nas posljednjih dana napadaju", kaže Dodik.\nNa pitanje da li je očekivao takva reagovanja nakon potpisivanja sporazuma o formiranju vlasti na nivou BiH, Dodik je rekao da je pomalo iznenađen.\n"Smiješno je kada čujem da je do sporazuma došlo iznenada. Izbori su održani prije 11 mjeseci i kako to može biti iznenada? Prije bih rekao da je sporazum došao sa nepotrebnim zakašnjenjem jer je svim učesnicima i prije 11 mjeseci bilo jasno na šta Srpska ne može pristati i ko su pobjednici u Republici Srpskoj. Jasno mi je što su čelnici SDS-a i PDP-a nezadovoljni i ne iznenađuju njihove reakcije iz kojih čitam samo jedno, a to je žal za ministarskim foteljama. I ništa više tu nema. Ne postoji kod njih briga za Republiku Srpsku, jer im je ona bila pastorče posljednjih četiri i po godine, koliko sjede u Sarajevu", istakao je Dodik.\nOn je dodao da su SDS i PDP prije pet godina došli po glasove u Srpsku, a onda ih utopili u unitaristički probosanksi koncept koji je okupio te partije u odlazećem Savjetu ministara.\n"Da li je iko zaboravio kako /Mirko/ Šarović s visine poručuje Narodnoj skupštini Republike Srpske da mu ona ne može govoriti šta da radi. NJihovi birači im nisu dali ni tada podršku da rade protiv Srpske. Zato su četiri godine kasnije dobili oko 50.000 manje glasova. Da su SDS i PDP patriotske stranke, kako s vremena na vrijeme vole da se predstave, nikada ne bi ušli u vlast u Sarajevu znajući da su poraženi u Republici Srpskoj", naglasio je Dodik u intervjuu Srni.\nKomentarišući tvrdnje da je mogao sa dva poslanika da napravi većinu u Srpskoj, Dodik je rekao da su Republika Srpska i njena vlada jedno, a sasvim drugo kada se ide u zajedničke institucije.\n"Tamo nikada ne treba da idu oni koji su izbore izgubili u Srpskoj. I sada bih trebao da polemišem sa onima koje je narod kaznio prije 11 mjeseci na izborima, a oni i nakon toga bezbrižno sjede na istim mjestima, neki primaju po dvije plate i nude se po Sarajevu za novi mandat, iako su ovoga puta još teže poraženi. Šta narod Srpske može da očekuje od nekoga ko povijene glave ode u Sarajevo - poltronstvo i sluganstvo, jer ih političko Sarajevo i gleda kroz broj glasova koje nose. Zato je važno da Republiku Srpsku tamo uvijek predstavljaju politički pobjednici iz Srpske, jer samo podrška naroda daje snagu jednoj političkoj partiji", istakao je Dodik.\nGovoreći o optužbama koje dolaze iz opozicije da je ovim sporazumom pristao da BiH ide u NATO, Dodik ih je pozvao da pokažu član sporazuma u kojem to piše.\n"Neka dokažu to što u očaju viču po svojim medijima. Mogu da pokažem dokumente koje su, da ne idem dalje, samo u posljednje četiri godine potpisali Mirko Šarović i Mladen Ivanić, a tiču se puta BiH u NATO. Oni su glasali za to i otkud im obraz, pravo i politička pristojnost da me išta pitaju, a ne još i lažno optuže", kaže Dodik.\nOn je podsjetio da je Ivanić na odlasku iz Predsjedništva BiH glasao za Strategiju spoljne politike u kojoj je NATO definisan jedan od prioriteta BiH.\n"Na to sam još tada javno upozoravao, apelovao i objašnjavao. Sve je bilo uzalud. I šta je na kraju bilo? Ivanić je to podržao, Predsjedništvo je to usvojilo. Taj dokument za koji je ne trepnuvši Ivanić glasao je sada na mom stolu. Ivanić mi je ostavio dokument koji nikako ne mogu da promijenim jer /Željko/ Komšić i /Šefik/ DŽferović ni u ludilu ne bi glasali da NATO bude izbačen iz spoljnoplitičke strategije. O čemu onda Ivanić ikome može da drži slovo? Želim da građani Srpske dobro čuju i razumiju šta govorim. Možete li da zamislite šta će se otkriti ako se uradi analiza njihovog rada po ministarstvima u proteklih četiri i po godine", rekao je Dodik.\nKomentarišući tvrdnje da je Srpska dobila najmanje važna ministarstva u Savjetu ministara, dok je istakao da i to kažu oni koji četiri godine vode jedno od tih ministarstava.\n"To je neozbiljno. Mi ćemo imati predsjedavajućeg Savjeta ministara, koji je po dosadašnjoj praksi i neformalni šef diplomatije, jer na brojnim forumima upravo on predstavlja BiH. Dobili smo dva suštinski bitna ministarstva kao što su spoljna trgovina i ekonomski odnosi i transport i komunikacije. Zar neko misli da ta dva resora ne mogu biti od koristi Srpskoj?", upitao je Dodik.\nOn je rekao da je druga opcija bila da traže ministarstva koja imaju zvučno ime, a u suštini ne nude mnogo, kao što su Ministarstvo bezbjednosti ili Ministarstvo odbrane.\n"Kažu možeš biti i možeš se zvati. Da li da biramo ministarstva koja imaju zvučno ime i nikakve benefite za Srpsku ili ona druga čiji naziv ne nosi takvu privlačnost, ali se odnosi na realan život. Oni koji znaju šta su realni problemi i kroz koja ministarstva se oni rješavaju znaju i zašto smo se borili za ova ministarstva. Apsolutno sam zadovoljan onim šta je dobila Srpska. Prvi put pored predsjedavjućeg Savjeta ministara imamo i tri ministarstva. Malo li je", istakao je Dodik.\nAlen Šeranić, ministar zdravlja i socijalne zaštite Republike Srpske, rekao je d ...\nAdvokat: Tužilac nije ponudio DOVOLJNO DOKAZA za pritvor


Kosovo: Zbog trgovine drogom i ljudima uhapšeno 33 ljudi, među njima 10 policajaca - UGLJEVIK.INFO\nKosovo: Zbog trgovine drogom i ljudima uhapšeno 33 ljudi, među njima 10 policajaca\nNa području Kosova uhapšena su 33 lica, među kojima je deset policajaca, a koji su osumnjičeni za trgovinu narkoticima i druga krivična djela.\nIz kosovske policijske službe (KPS) su saopštili da su hapšenja izvrešena u selu Karačevo, kod Kosovske Kamenice, kao i na drugim lokacijama u opštini Priština, a osumnjičene terete za trgovinu narkoticima, trgovinu ljudima, nedozvoljeno kockanje i niz drugih kriminalnih aktivnosti.\n– U rejonu sela Karačevo, na granici sa susjednom opštinom Bujanovac, djelovale su brojne kriminalne grupe koje su se bavile krijumčarenjem droge, “bijelog roblja” i različitih vrsta roba ilegalnim putevima kojima je Bujanovac povezan sa Kosovskom Kamenicom – pojasnili su iz KPS-a.\nPolicija je zaplijenila automate za kockanje i razne predmete kao materijalne dokaze, za koje se sumnja da su korišćeni u kriminalnim aktivnostima.\n– Naloženo je i rušenje 11 ilegalno sagrađenih zgrada – navodi se u saopštenju.\nAkcija je izvedena sinoć poslije praćenja osumnjičenih koje je trajalo više od godinu dana.\nKosovska policijska služba napominje da je to bila najveća akcija ove vrste na Kosovu i da služi kao primjer saradnje tužilaštva, policije i policijskog inspektorata.\nAkcija će biti nastavljena, a uhapšeni su predati nadležnom tužiocu na dalje postupanje. Svi uhapšeni u zakonskom roku biti izvedeni pred nadležne sudije.


Pitanje za milion dolara: Gde se kriju Vučićeve desetine hiljada novozaposlenih? | Autonomija\nU Vučićeve i Vulinove podatke o smanjenju nezaposlenosti ne veruju ni opozicija, ni sindikati ni ekonomisti\nIpak, nisu se još svi baš savršeno glajhšaltovali, pa je, srećom, državni orkestar donekle raštimovan. Ministarstvo finansija tako u avgustu navodi da je smanjena i stopa nezaposlenosti i stopa zaposlenosti. Tvrdi, doduše, još, pozivajući se na Zavod za statistiku, da je broj zaposlenih u javnom sektoru ostao nepromenjen, ali šta bi sa informacijom bivšeg ministra finansija Lazara Krstića onomad o hiljadama novozaposlenih u javnom sektoru u poslednja dva prošlogodišnja meseca – to ne saznadosmo.\n„To je potpuno fingirana informacija. Iskorišćena je neverovatna praksa nacionalne službe za zapošljavanje da ljudima zakazuju obavezno javljanje u određeni dan, pa ih, ako se iz nekog razloga ne pojave, skidaju sa evidencije. Na taj način su hiljade ljudi na veštački način skinuli sa evidencije nezaposlenih građana. Drugi element je porast sezonskih poslova, što oni predstavljaju kao rast zaposlenosti. Jedino što je poraslo u Srbiji – to su cene i porezi. A prihodi u budžetu su manji i pored viših poreskih stopa. Prema tome, ta informacija o porastu broja zaposlenih je neistinita, jedino je istina da su oni armiju svojih stranačkih vojnika od nekoliko desetina hiljada zaposlili mahom u javnim preduzećima i državnim institucijama. Setimo se samo onog što nam je javno rekao bivši ministar finansija Lazar Krstić – da je u tom momentu to bila brojka od 30 ili 40 hiljada ljudi – to su sve ljudi u javnom sektoru, dakle, svi su stranački zaposleni“, kaže Stefanović.


„Trinaestica“ u testnoj fazi\nŽeljeznice Republike Srpske ozvaničile su 30. septembra završetak radova na putnom prelazu „Trinaestica“.\nNovoinstalisana oprema na osiguranju putnog prelaza u fazi je testiranja, slijedi probni rad koji mora zadovoljiti sve uslove neophodne za dobijanje upotrebne dozvole nakon čega će automatski putni prelaz biti pušten u eksploataciju.\nI pored jasne i vidljive saobraćajne signalizacije, koju moraju poštovati svi učesnici u drumskom saobraćaju, Željeznice Republike Srpske su preduzele dodatne mjere i do puštanja u funkciju uređaja za automatsko osiguranje „trinaestice“ svoje vozove zaustavljaju prije nailaska na putni prelaz.\nDrumska saobraćajna signalizacija upozorava učesnike u saobraćaju o nailasku na putni prelaz i obaveznom zaustavlјanju.\nSignalizacija je veoma jasna i vidlјiva, a obaveza svakog vozača drumskog vozila je da se zaustavi ispred znaka STOP prije nego što pređe preko putnog prelaza.


POČETNA TEHNODROM Čovek zaslužan za izgled Iphone-a napustio Apple\nGlavni čovek industrijskog dizajna Apple-a, Džoni Ajv (Jony Ive), koji je u junu najavio da napušta tehnološki gigant i pokreće svoju firmu, uklonjen je sa zvanične stranice kompanije, prenosi “The Verge”.\nShodno tome američki mediji pišu da Ajv više definitivno nije deo Apple-ovog tima.\nAjv se kompaniji pridružio 1992. godine, a deo dizajnerskog tima postao je 1996. godine. Bio je jedan od najvažnijih ljudi kompanije i najzaslužniji je za dizajn i izgled Apple-ovih proizvoda poput iPhone-a i Mac-a.\nKompanija Apple nije imenovala njegovog zamenika, piše CNBC.\nPRETHODNI ČLANAKNovi dečiji mobilijar preko puta autobuske stanice\nSLEDEĆI ČLANAKDanas hladnije, moguć sneg u Požarevcu, sutra razvedravanje


Migrantska kriza eskalirala, stalna opasnost od novih incidenata\nMUP Unsko-sanskog kantona\nTuče migranata, na desetine povrijeđenih i uhapšenih, deportacije, brutalno nasilje na ulicama, sinoćnji napad na djevojku u Bihaću - scene su koje svakodnevno doživljavaju stanovnici Unsko-sanskog kantona. Svake noći oko 150 migranata vozom dođe na to područje. U prihvatnim centrima više nema mjesta za njihov smještaj, a novi centar trebalo bi da bude izgrađen na novoj lokaciji na Vučijaku.\nU privremenim migrantskim centrima biće uveden kućni red, da bi se regulisalo kretanje migranata u Bihaću, Cazinu i Velikoj Kladuši. Plan je da se grupa migranata, koji nemaju smještaj, izmjeste na novu lokaciju na Vučijaku. Migrantska kriza tamo je odavno eskalirala, a koliko je zabrinjavajuća govori i činjenica da u MUP-u USK svakog trenutka očekuju incidente.\n"Veliki broj lica koja se nalaze trenutno u kantonu bez adekvatnog smještaja, uvijek postoji opasnost zbog mogućeg izbijanja incidenata. Mi smo incidente imali i ranije. Nekoliko dana su eskalirali, trenutno je mirno, ali kažem, latentna opasnost uvijek psotoji," rekao je Ale Šiljdedić, portparol MUP-a UKS-a.\nNa području USK-a trenutno boravi više od 6.000 migranata, iako je maksimalno njih 3.200, po dogovoru, moglo da bude smješteno. I to nije problem koji se desio juče, nego prije nekoliko godina, kaže delegat u Domu naroda Parlamentarne skupštine BiH Dušanka Majkić. Sumnja da će se uskoro i riješiti pitanje smještaja na novoj lokaciji jer, kako kaže, Ministarstvo bezbjednosti, ali ni Savjet ministara u tehničkom mandatu, nemaju rješenje za migrantsku krizu.\n"Ministarstvo bezbjednosti i Savjet ministara nisu do sada predložili kvalitetan način rješavanja tog problema. I ovo je samo ad hoc rješenje, da prestane priča i da se pokaže kako Savjet ministara nešto na tom planu radi. Očito da ljudi koji su trenutno u Savjetu ministara, naročito u Ministarstvu bezbjednosti, nisu u stanju da na dobar način i na zadovoljenje svih građana riješe ovaj problm i možemo očekivati samo da svakodnevno taj problem eskalira," kaže Majkićeva.\nMinistar bezbjednosti BiH u tehničkom mandatu Dragan Mektić danas poručuje da migrantska kriza nije eskalirala. Iako se vlasti USK-a bore sa sve većim prilivom migranata, Mektić poručuje - BiH nema drastičnih problema sa migrantskom krizom.\n"Za čitavu 2018. godinu u BiH je ukupno registrovano 23.000 migranata. Ako uzmeo prvih šest mjeseci, ta cifra je ispod 10.000 migranata. Ako se to nastavi ovom dinamikom, dakle, to je opet negdje procjena do 23.000 migranata, što je na nivou 2018. godine," rekao je Mekić.\nMUP USK tražiće i od svih policijskih agencija u BiH i Federaciji da vrše kontrole na svojim područjima i spriječe dolazak migranata na područje USK. Da bi se kretanje migranata u USK-u kontrolisalo biće angažovan veći broj policajaca tog kantona, a nije isključena ni saradnja sa drugim policijskim agencijama.\nmigrantska kriza Unsko-sanski kanton incidenti\nNanio im lakše povrede\nMigrant napao dvije djevojke\nMUP RS upozorava\nMigrantska kriza će eskalirati u BiH\nHrvatski policajci tuku migrante i protivzakonito ih vraćaju u BiH\nPutin: Održati samit putem interneta


Omladinci FK Crvena zvezda, koji su izgubili u Londonu od vršnjaka iz Totenhema sa ubedljivih 9:2 (3:1) u 3. kolu Lige šampiona za igrače do 19 godina starosti, revanširali su se u Beogradu - pobedili su engleski klub sa 2:0.\nPosle remija sa Bajernom (0:0), te pobede nad Olimpijakosom (2:1), izabranici Slavoljuba Đorđevića su pre dve sedmice doživeli prvi poraz u ovogodišnjem izdanju elitnog nadmetanja i to bolan. Željni da se za to revanširaju, dali su sve od sebe u 4. rundi nadmetanja i, pred oko 650 gledalaca na stadionu FK Voždovac, popularnom "krovu", golovima Radulovića u 69. i Piplice u 90. produžili san o prolasku u narednu fazu nadmetnaja.\nKatić, Mitrović, Blagojević, Matić (od 67. Miletić), Lukić, Milikić, Pantović (od 70. Bačanin), Novaković, Burmaz (od 90. Piplica), Radulović i Babić činili su tim koji je i pored konstantne kiše koja je padala tokom utakmice bila od početka do kraja bolja.\nPa opet, iako je Zvezda dominirala u prvom poluvremenu, tek u drugom, naizgled nešto mirnijem, dala je golove.\nU 69. minutu Babić je glavom proigrao Radulovića koji se probio po levoj strani, a onda "pronašao" dalji ugao golmana De Bija i doneo prednost crveno-belom podmlatku.\nKonačnih 2:0 doneo je Piplica, nedugo nakon što je ušao u igru, i to posle druge Babićeve asistencije, ovoga puta petom.Pratite Blicsport i na društvenim mrežama Fejsbuk, Tviter i Instagram.


Policija u Londonu potvrdila da je došlo do četiri eksplozije ili pokušaja detonacija\nDošlo je do incidenata u blizini Ulice Voren, na stanicama Oval i Šepards Buš podzemne železnice. Te stanice su evakuisane. Rojters je javio da je u Ulici Voren došlo do eksplozije bombe punjene ekserima, dok Skaj tvrdi da su eksplodirali detonatori, a ne ekspozivno punjenje, kao i da se sumnja da je reč o bombašu-samoubici.\nU incidentima u podzemnoj železnici povređena je jedna osoba. Ima izveštaja i da se desio incident u jednom autobusu u istočnom Londonu. Poslednje informacije govore da su na autobusu porazbijani prozori i da nema povređenih. Šef policije Ijan Bler rekao je da su bombe manje neko pre dve nedelje i da su povrede lakše prirode. Nekoliko svedoka potvrdilo je da se u jednom vagonu u podzemnoj železnici osetio dim, dok je drugi svedok rekao da je video čoveka sa ruksakom koji je eksplodirao. To je bila mala eksplozija, kaže svedok, dovoljna da mu otvori torbu.\nPolicija je napravila kordone oko stanice na Voren stritu, jer je bilo informacija o sumnjivom paketu u vozu Viktorija Lajn. Lokalna policija saopštila je da situaciju još ne tretira kao "veliki incident", iako je pre dve nedelje u samoubilačkim bombaškim napadima u pozdemnoj železnici i autobusu poginulo 56 osoba. U Londonu se održava hitan sastanak povodom novih incidenata, kojima će prisustvovati i britanski premijer Toni Bler. Prethodno je saopšteno da britanska vlada uvodi nove specijalne jedinice za borbu protiv terorizma, čiji je zadatak nadziranje muslimanskih zajednica širom Britanije.


Više od polovine zarade dajemo državi - Penzin\nPočetna Magazin Godine Ekonomija Više od polovine zarade dajemo državi\nNa nivou regiona Jugoisočne Evrope sprovedeno je istraživanje u okviru koga je Mreža za poslovnu podršku analizirala koliko državni sistem Republike Srbije u proseku mesečno uzima novca svakom zaposlenom građaninu.\nAnaliza kreće od podatka Republičkog zavoda za statistiku da je prosečna neto zarada u Srbiji u septembru 2014. godine bila 43.975 dinara. Bruto zarada, koju zakoni u Republici Srbiji prepoznaju kao ukupnu zaradu zaposlenog, iznosila bi u istom mesecu u proseku 71.221 dinar te je taj iznos uzet kao polazna tačka za istraživanje.\nIzračunato je koliko osoba sa prosečnom zaradom mesečno izdvoji za plaćanje poreza na dodatu vrednost (PDV) kada kupuje osnovne životne namirnice, tehničku robu, odeću i obuću i različite usluge, kao i na komunalne usluge, mobilnu i fiksnu telefoniju, električnu energiju, gas itd. Uračunati su i troškovi za robu sa akciznom markicom. Tome su dodati izdaci na mesečnom nivou za državnu i opštinsku birokratiju i za porez na nekretnine.\nNa ovaj način, došlo se do ukupnog iznosa od 39.081 dinar za troškove koje zaposlenom sa prosečnom platom u Srbiji nameće njegova država. To čini 54,87 odsto njegove bruto zarade, što znači da njemu ostane za život svega 45,13 odsto onoga što zaradi ili 32.140 dinara.\nMreža za poslovnu podršku zaključuje da je jedini način za dugoročni oporavak države – reforma poreskog sistema i rasterećenje zaposlenih građana i preduzetnika.\nZa detaljnu računicu, pročitajte prikaz rezultata ove analize na sajtu Mreže za poslovnu podršku.\nTags:birokratijafinansijelične finansijeMreža za poslovnu podrškuplaćanje porezaplataporezporez na dodatu vrednost PDVposaoposlovanjeprosečna plataprosečna zaradareformaRepublika SrbijaSrbijastatistika\nKanadski "AMSS" starijim vozačima nudi upitnik o bezbednosti vožnje automobila


Najbolji makedonski rukometaš propušta Evropsko prvenstvo! - Balkan Sport\nNajbolji makedonski rukometaš propušta Evropsko prvenstvo!\nRukometaš Kiril Lazarov neće moći da nastupi na Evropskom prvenstvu u Mađarskoj i Slovačkoj.\nMakedonija večeras statruje na prvenstvu duelom protiv Slovenije od 18:00 u Grupi A.\nVeliki peh se dogodio na jučerašnem prvom zvaničnom treningu, desni bek je zadobio povredu zgloba leve potkolenice. Lekarski tim ustanovio je da će Lazarov morati da pauzira tri nedelje, nakon kontrolnog pregleda objaviće kada će biti spreman za povratak na teren.\nLazarov za reprezentaciju Makedonije nastupa od 1999. godine. Na Evropskom prvenstvu 2012. godine proglašen je za najboljeg strelca sa postignutim 61-im pogotkom na 7 utakmica, samim tim postavivši novi rekord po broju postignutih golova na jednom Evropskom prvenstvu.\nVečeras će Lazarov svom timu pomoći kao trener, ali nažalost sprečen je da pomogne kao igrač.\nTags: Evropsko prvenstvo u rukometu 2022, Kiril Lazarov, Makedonija, povreda, rukomet\nPrevious PostEvroliga: Plejmejker CSKA najkorisniji igrač 20. kola\nNext PostIzabran najbolji reprezentativac Nemačke 2021.\nHendikep za Srbiju: Orlovi na Evropskom prvenstvu bez najboljeg igrača\nPoznati finalisti Evropskog prvenstva!


PORESKA UPRAVA CG: Na novoj Bijeloj listi 237 obveznika\nPoreska uprava (PU) objavila je Bijelu listu, odnosno spisak od 237 poreskih obveznika sa najvećim stepenom fiskalne discipline.\nPU sa tim poreskim obveznicima kontinuirano ostvaruje uspješnu saradnju u pogledu poštovanja poreskih propisa i izmirivanja poreskih obaveza.\nObveznici s Bijele liste, kako je ranije saopšteno iz PU, prepoznati su kao kompanije koje uredno izmiruju obaveze prema povjeriocima, uključujući i državu, pa samim tim predstavljaju i afirmativne potencijalne poslovne partnere na tržištu.\nKriterijumi na osnovu kojih je napravljena selekcija obveznika za Bijelu listu obuhvatali su, između ostalog, urednost obračunavanja poreza i podnošenja poreskih prijava i redovnost izmirivanja poreskih obaveza.\nObjavljivanje Bijele liste je, kako je objašnjeno, još jedan korak u podsticanju obveznika na poštovanje poreskih propisa i saradnju sa PU.\n"Prioritet u radu poreskog organa i dalje će biti kontinuirano jačanje odnosa razumijevanja i povjerenja sa urednim poreskim obveznicima, koji izmirivanjem poreskih obaveza i poštovanjem zakona Crne Gore zajedno sa državnim institucijama učestvuju u izgradnji povoljnog poslovnog ambijenta i društva u cjelini", rekli su iz PU.\nIZVOR: Vebsajt RTCG, 23.10.2017.


MINISTARSTVO GRAĐEVINARSTVA, SAOBRAĆAJA I INFRASTUKTURE - Gradjevinarstvo.rs\nMINISTARSTVO GRAĐEVINARSTVA, SAOBRAĆAJA I INFRASTUKTURE\n011 3619 833, KABINET\n011 3616 633, ANTIKORUPCIJSKI TIM\n011 3616 521, SEKRETARIJAT\n011 3616 521\nZORANA MIHAJLOVIĆ, ministar\nNATAŠA MILIDRAGOVIĆ, sekretar ministarstva\nPošaljite e-mail za MINISTARSTVO GRAĐEVINARSTVA, SAOBRAĆAJA I INFRASTUKTURE\nKategorije za MINISTARSTVO GRAĐEVINARSTVA, SAOBRAĆAJA I INFRASTUKTURE\nVesti vezane za MINISTARSTVO GRAĐEVINARSTVA, SAOBRAĆAJA I INFRASTUKTURE\nKonačno probijen tunel "Straževica"\nTunel "Straževica" na obilaznici oko Beograda, deonica od mosta preko Save kod Ostružnice do Bubanj Potoka, danas (09.06.2020) je probijen u prisustvu potpredsednice Vlade Srbije i ministarke građevinarstva, saobraćaja i infrastrukture Zorane Mihajl...\nNekadašnja trasa železničke pruge Požarevac-Dubravica, na kojoj je ukinut železnički saobraćaj, trebalo bi prema planu da postane zelena staza za biciklistički i pešački saobraćaj. Ministarstvo građevinarstva, saobraćaja i infrastrukture zaključilo ...\nRast građevinarstva 24,4 odsto u prvom kvartalu\nVrednost izvedenih građevinskih radova u prvom kvartalu povećana je 24,4 odsto u odnosu na isti period lane, pokazuju podaci RZS, iskazani u stalnim cenama. Najveći rast vrednosti izvedenih građevinskih radova, 35,2 odsto, zabeležen je na takozvanim...\nVažno održati kontinuitеt rada vеlikih građevinskih projеkata\nPotprеdsеdnica Vladе Srbijе i ministarka građеvinarstva, saobraćaja i infrastrukturе prof. dr Zorana Mihajlović sastala sе juče (13.04.2020) sa Zoranom Drobnjakom, dirеktorom Putеva Srbijе i Zoranom Babićеm, dirеktorom Koridora Srbijе i sa njima raz...\nGradilišta rade gde god je to moguće\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović govorila je o gradilištima i transportu u Srbiji. Izjavila je da je preporuka Ministarstva građevinarstva, saobraćaja i infrastrukture da gradiliš...\nPotprеdsеdnica Vladе Rеpublikе Srbijе i ministarka građеvinarstva, saobraćaja i infrastrukturе, prof. dr Zorana Mihajlović rеkla jе juče (01.04.2020) da jе na gradilištima najvеćih projеkata izgradnjе putnе i žеlеzničkе infrastrukturе, komunalnе inf...\nNa Srebrnom jezeru planira se otvaranje aerodroma, a Ministarstvo građevinarstva, saobraćaja i infrastrukture raspisalo je javnu nabavku za izradu Plana detaljne regulacije. Procenjena vrednost nabavke je šest miliona dinara sa PDV-om. Planskim doku...\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, izjavila jе da jе zaštita javnog zdravlja u vrеmе vanrеdnog stanja zbog širеnja zarazе korona virisa najvažniji prioritеt državе. Nagla...\nRekonstrukcija i modernizacija 110km pruge\nNacrt prostornog plana za infrastrukturni koridor železničke pruge Beograd - Niš i izveštaj o strateškoj proceni uticaja koji obuhvataju delove teritorija tri grada i devet opština, su od 9. marta do 7. aprila na javnom uvidu, objavilo je Ministarst...\nVrednost izvedenih građevinskih radova u Srbiji u prošloj godini veća je 35 odsto nego u 2018. Na tržištu nepokretnosti i pored većih cena raste prodaja. Najviše se traži novogradnja, a Beograd je postao jedna od najatraktivnijih lokacija u Evropi z...\nGrađevinska industrija u našoj zemlji danas zapošljava više od 100.000 radnika\nGrađevinsku industriju Srbije danas čini oko 11.000 privrednih društava koja zapošljavaju više od 100.000 radnika. Prema podacima Republičkog zavoda za statistiku vrednost izvedenih građevinskih radova u 2018. godini na teritoriji Srbije povećana je...\nRеforma žеlеzničkog i drumskog sеktora, ulaganja u novе auto-putеvе i prugе, infrastrukturni projеkti u oblasti vazdušnog i vodnog saobraćaja, ali i naprеdak Srbijе na Doing business listi Svеtskе bankе o uslovima poslovanja i rast građеvinskе indus...\nVrednost izvedenih građevinskih radova na teritoriji Srbije u 2019. godini povećana je za 35 odsto u odnosu na 2018. godinu. Prema podacima Republičkog zavoda za statistiku, u četvrtom kvartalu zabeležen je rast vrednosti izvedenih građevinskih rado...\nAuto-put ili kombinacija sa brzom saobraćajnicom?\nMinistarka građevinarstva Zorana Mihajlović rekla je da će se ove godine raditi idejni projekat za saobraćajnicu Vožd Karađorđe i da postoje dve varijante. Ministarka je izjavila da još nije odlučeno da li će Vožd Karađorđe celom dužinom biti auto-p...\nPosle bezmalo pola veka stagnacije, u prestonici je trenutno aktuelna izgradnja nekoliko stambeno-poslovnih zgrada koje premašuju visinu od 100 metara. U naredne dve godine panorama glavnog grada biće znatno promenjena završetkom "Ušće kule 2" visin...\nPredstavnici Ministarstva građevinarstva, saobraćaja i infrastrukture razgovarali su danas (17.01.2020) s delegacijom kineske kompanije POWERCHINA o saradnji na infrastrukturnim projektima u Srbiji. Državni sekretar tog ministarstva Miodrag Poledica...\nDo kraja 2025. imaćemo najviše kilometara auto-puteva u regionu\nPotpredsednica vlade i ministarka građevinarstva, saobraćaja i infrastrukture Zorana Mihajlović izjavila je da će do kraja 2025. Srbija imati najviše kilometara auto-puteva u regionu, više i od Hrvatske. Dodala je i da se novi investicioni ciklus "S...\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, održala jе u petak (13.12.2019) trеću sеdnicu Radnе grupе za praćеnjе aktivnosti na rеalizaciji projеkta izgradnjе postrojеnja za kanal...\nVlada Srbije usvojila je Akcioni plan za sprovođenje Strategije integrisanog upravljanja granicom u Srbiji 2017-2020. za 2019. godinu, Odluku o obrazovanju radne grupe za koordinaciju i utvrđivanje mera za podsticaj domaće građevinske industrije i v...


iAnatomija: iPhone 13 dobija Face ID koji prepoznaje lice kroz masku i zamagljene naočare\niPhone 13 dobija Face ID koji prepoznaje lice kroz masku i zamagljene naočare\nSvi korisnici novijih iPhone-a verovatno su frustrirani jer Face ID sistem za prepoznavanje lica ne radi ako na licu nosite masku, koja je, nažalost, već godinu i po obvezna u zatvorenim prostorima. Apple je u međuvremenu uspeo da nađe rešenje, ali polovično, budući da su sad vlasnici iPhone-a sa maskom na licu za otključavanje uređaja ili plaćanje morali ujedno da poseduju i Apple Watch.\nKonačno rešenje mogli bismo ugledati u iPhone-u 13, koji će biti predstavljen kroz koju nedelju. Naime, ako je verovati najnovijim glasinama, nova generacije Face ID sistema bi vaše lice trebala prepoznati i pod maskom pa čak i ako imate zamagljene naočare. U međuvremenu su procurele slike posebne maskice za iPhone 12, koju zaposleni kompanije nose kako bi testirali novi sustav.\nTestiranje ovog sistema je navodno prilično duboko i opsežno, stoga nije ni čudo da je informacija procurela u javnost. Ipak, imajte na umu da se u prilogu ne nalaze fotografije uživo, već se radi o renderima izrađenim na temelju dostupnih informacija.\nPonovimo još jednom, iPhone 13 će biti predstavljen kroz par nedelja, a u prodaju kreće već 17. septembra.


Putovanje u budućnost okeanima prošlosti\nOtvaranje: subota, 18. maj 2019, u 20 časova\nU okiru manifestacije Muzeji za 10 Muzej naivne i marginalne umetnosti u subotu, 18. maja priređuje izložbu slika Srboljuba Kojadinovića, samoukog slikara, moreplovca, građevinskog inženjera i putopisca.\nPosetioci će imati priliku da pogledaju devetnaest monumentalnih ostvarenjima, rađenim akrilikom ili kombinovanom tehnikom, koje je umetnik stvarao u periodu od 2004 do 2018. godine. Izložena dela su iz zbirke MNMU, kao i iz privatne kolekcije porodice Kojadinović. Pored toga biće izloženi i umetnikovi lični predmeti, koje je sakupljao tokom plovidbe na jedrenjaku Kli-Kli.\nAutorka izložbe i teksta u katalogu u izdanju MNMU je Jelena Jovanović, istoričarka umetnosti. Izložba će trajati do 15. avgusta 2019. godine, a tokom trajanja, posetioci će imati priliku da pogledaju i kratkometražni film o jedrenjaku Kli-kli i jedinstvenom iskustvu porodice Kojadinović pod nazivom Put oko svijeta, koji je umetnik snimio u saradnji sa RTCG (2007).


Zelenović prelomio – krši bojkot lokalnih izbora – Gerila\nGerila > Politika > Zelenović prelomio – krši bojkot lokalnih izbora\nZelenović prelomio – krši bojkot lokalnih izbora\nobjavljeno na Feb. 23, 2020 u 1:33 pm\nGradonačelnik Šapca i predsednik stranke Zajedno za Srbiju, Nebojša Zelenović izneo je danas odluku da će, nasuprot odluci Saveza za Srbiju izaći na predstojeće lokalne izbore, ali dodao da će pored toga bojkotovati parlamentarne i pokrajinske izbore.\nPodsećamo, Gerila je pre dve nedelje objavila da je Nebojša Zelenović još tada doneo odluku o izlasku na izbore i da je tada i, nezvanično, istupio iz Saveza za Srbiju.\nNebojša Zelenović napustio @SavezZaSRB!\nOd demokrata traži podršku za izlazak na izbore u Šapcu: večeras izlazi pred Pokrajinski odborhttps://t.co/h0Dv386nOv\n— Gerila.rs (@gerila_rs) February 12, 2020\nTada je, kako smo otkrili, dogovoreno da se ta odluka sakrije od javnosti, dok se strateški ne osmisli kako će Savez za Srbiju da napravi otklon od kršenja odluke o bojkotu njegovog osnivača.\nDanas saopštenom odlukom, Zelenović je potvrdio i tvrdnje pokreta 1 od 5 miliona, koji je pre mesec dana upozorio da se stranke okupljene u Savezu za Srbiju spremaju za lokalne izbore čime “obesmišljavaju bojkot” i svode ga na deklarativnu borbu.\nKada su studenti iz Pokreta 1od5miliona – zvanična stranica pre dve nedelje optužili opoziciju da je „obesmislila bojkot…\nPosted by Gerila.rs on Wednesday, February 5, 2020


SRPSKA GRUPA TUŽIOCU ŠALJE PRETNJE SMRĆU | Institute for War and Peace Reporting\nSRPSKA GRUPA TUŽIOCU ŠALJE PRETNJE SMRĆU\nSrpska nacionalistička grupa iz Sjedinjenih Država poslala je ove sedmice pretnje smrću glavnom tužiocu za ratne zločine u Srbiji.\nefu Kancelarije tužioca za ratne zločine u Beogradu, Vladimiru Vukčeviću, pismenim je putem kazano da će – zbog toga što pokušava da uhvati bivše lidere bosanskih Srba, Ratka Mladića i Radovana Karadžića – dobiti „metak u čelo“.\n„Čitav naš sudski sistem je pod političkim pritiskom zbog toga što je ovo post-konfliktni period, nakon ratova na Kosovu, u Bosni i Hrvatskoj. Naš posao je da pred lice pravde izvedemo ljude za koje smatramo da su krivi“, izjavila je za IWPR Vukčevićeva predstavnica za štampu Jasna Šarčević-Janković.\n„I ostali tužioci su dobijali pretnje, fizičke ili verbalne.“\nPoslednja u nizu pretnji predstavlja direktan odgovor na to što je Vukčević za informaciju koja će dovesti do hapšenja begunaca ponudio nagradu od milion eura.\nDvojica se optuženika terete za organizovanje genocida u Srebrenici, gde je 1995. godine ubijeno 8,000 bošnjačkih muškaraca i dečaka. Evropska Unija njihovim hapšenjem uslovljava dalji napredak Srbije u evropskim integracijama.\nPismo je potpisalo deset osoba i u njemu se kaže da Vukčević „nije patriota“, te da radi „protiv srpskih interesa“.\n„Mladić i Karadžić su najbolji ljudi koje je Srbija ikada imala i istorija će to potvrditi“, navodi se u njemu.\nZajedno sa pismom, koje je poslato iz grada Evanston (država Ilinois), stigla je i fotografija na kojoj je Vukčeviću preko lica docrtan nacistički simbol – kukasti krst.\nPretnja stiže u veoma važnom trenutku za Srbiju, uoči drugog kruga predsedničkih izbora zakazanog za iduću sedmicu.\nSrbi još uvek pamte atentat na premijera Zorana Đinđića koji se odigrao 2003., kao i pretnje smrću upućene predsednici sudskog veća, sutkinji Nati Mesarević.\nKancelarija tužioca za ratne zločine istražuje pretnje, o kojima je obavestila i Savezni istražni biro (Federal Bureau of Investigation, FBI) u Sjedinjenim Državama.


Dr Kon kaže da ni vakcina neće rešiti problem s koronavirusom i dodaje: “Otkriven prvi slučaj zaraze praćenjem povratnika iz inostranstva” - Jutarnje.rs\nDr Kon kaže da ni vakcina neće rešiti problem s koronavirusom i dodaje: “Otkriven prvi slučaj zaraze praćenjem povratnika iz inostranstva”\nEpidemiolog Predrag Kon izjavio je danas da je registrovani prvi slučaj zaraze korona virusom praćenjem građana koji su se vratili iz inostranstva.\nKon je za televiziju Prva kazao da je podatak o osobi zaraženoj koronom dobio u nedelju od kolege iz Novog Pazara.\nOn je ponovio da po povratku iz inostranstva gradjani treba da se prijave na elektronski portal. kao i da je do sada 15.000 ljudi pod nadzorom\nOn je ukazao da je sistem dobar jer je odvajanje djaka u grupe od po 15 vrsta “zaštitne izolacije”.\nGovoreći o PCR testiranju gradjana po dolasku iz inostranstva, Kon je rekao da se taj test traži od svih koji dolaze iz zemalja u kojima je “veća transmisija”.\nPrethodni tekstĐoković osvojio Rim i postavio Masters rekord! (VIDEO)\nSledeći tekstMali: Uplaćeno 596 miliona dinara za zaposlene u novoosnovanim preduzećima


Rekonstrukcija dela puta prema Bačkom Petrovom Selu: Nova dva kilometra do kraja oktobra\nBečejski Mozaik 17 avgust 2012\nNedavna rekonstrukcija deonice regionalnog puta između Bačkog Petrovog Sela i Bečeja u dužini od svega 300 metara, ponovo je izbacila u prvi plan najkritičniju deonicu na putnom pravcu Novi Sad-Senta, jer se na rekonstrukciju/ popravku/ ponovnu izgradnju ove deonice čeka već četiri godine.\nNekoliko dana nakon vesti s početka jula da se radi popravka samo dela puta ka Petrovom Selu, predsednik opštine Vuk Radojević je na sednici Skupštine opštine saopštio da su predstavnici JP Putevi Srbije obećali da će od 1. avgusta, u roku od 45 dana, uraditi još dva kilometra puta, a preostalih 1,8 kilometara će biti rekonstruisano naredne godine. Međutim na pomenutoj deonici 11. avgusta nije bilo ni mašina, ni radnika, niti naznaka da su radovi u toku. Iz firme Vojvodinaput-Bačkaput, koja je izvođač radova, saznali smo da će rekonstrukcija puta biti nastavljena u terminima kada izvođač radova bude mogao da mobiliše opremu i ljude, a rok za završetak radova je kraj oktobra. Svima koji svakodnevno putuju u Bačko Petrovo Selo iz Bečeja ili obrnuto, ostaje nada da će put prema Petrovom Selu biti popravljen kako je obećano, a ne periodično, pa da svake tri godine „dobije“ po 300 metara asfalta.\nViše iz ove kategorije « Srednje škole: Slobodna mesta\tOpština dobila 25,6 miliona za sanaciju smetlišta: Za godinu dana ništa nije urađeno »


Počela isplata novembarskih penzija – Majevica Online\nPočela isplata novembarskih penzija\n10. Decembra 2014. 13:45\nU Republici Srpskoj danas je počela isplata novembarskih penzija korisnicima prava iz penzijskog i invalidskog osiguranja Srpske, rečeno je Srni u Fondu za penzijsko-invalidsko osiguranje /PIO/ Republike Srpske.\nIsplatom je obuhvaćeno 248.467 korisnika prava, od kojih u Republici Srpskoj 203.486, a van Republike 44.981 korisnik prava.\nKorupcija i nepotizam su veliko zlo koje razara Srpsku\nBILEĆA: Uhapšeni jer su rafalima slavili Đokovićevu pobjedu\nSvih 2.334 korisnika prava koji su do sada svoje penzije primali preko Bobar banke novembarsku penziju uredno će, na osnovu lične karte ili drugog važećeg identifikacionog dokumenta, moći podići u poslovnicama Nove banke.\nZa isplatu penzije za novembar potrebno je 79,7 miliona KM u neto iznosu, odnosno 80,8 miliona KM u bruto iznosu.\nIznos prosječne penzije za puni staž osiguranja iznosi 490,89 KM, što čini 59,4 odsto od prosječne plate.\nProsječna novembarska penzija iznosi 337,83 KM i predstavlja 40,8 odsto prosječne plate u Republici Srpskoj.\nIznos najniže penzije za minimalni staž od 15 godina je 172,72 KM, a najviše 1.720,86 KM.\nPrihod po osnovu doprinosa za penzijsko i invalidsko osiguranje u novembru iznosio je 57,8 miliona KM.\nNa osnovu člana 157. i 158. Zakona o penzijskom i invalidskom osiguranju Fondu je iz Budžeta Republike Srpske doznačeno 14,16 miliona KM.\nIz isplate penzije za novembar privremeno je isključeno 2.130 korisnika zbog nedostavljanja potvrde o životu /1.317 korisnika/, nedostavljanja jedinstvenog matičnog broja /10 korisnika/, nedostavljanja školske potvrde za djecu srednjoškolske uzrasta od 15 do 19 godina /123 korisnika/ i za djecu studentske dobi /680 korisnika/.\nU skladu sa Zakonom o PIO u isplatu penzije za novembar uključeno je 1.330 korisnika.\nOsim aktivnih korisnika penzije u isplatu za novembar ove godine uključeno je i 336 korisnika ostalih prava – pravo na novčanu naknadu za tjelesno oštećenje i naknada za tuđu pomoć i njegu.\nBroj korisnika penzija u novembru veći je za 1.439 u odnosu na prethodni mjesec, dok je u odnosu na decembar 2013. godine veći za 3.783 korisnika.\n10. Februara 2020. 20:42\n6. Juna 2016. 15:11\nŠef delegacije BiH Milanko Tošić na konferenciji u Ženevi\n10. Decembra 2015. 14:13\nBEOGRAD: Teška nesreća, u prevrtanju autobusa stradala djevojka, 80 povređeno među kojima ima i djece\n22. Juna 2015. 11:16\nTerorizam prijetnja za zemlje regiona\n10. Maja 2015. 20:33\nDan sjećanja na žrtve genocida u Jasenovcu\n19. Aprila 2015. 15:19\nBIJELJINA: Slovenci nudili posao a dobili batine!


Tanjug 13. decembra 2019. 17:39\nVAŠINGTON – Odbor za pravosuđe Predstavničkog doma SAD usvojio je sa 23 prema 17 glasova optužbe protiv američkog predsednika Donalda Trampa za zloupotrebu položaja i opstrukciju Kongresa.\nTakođe je usvojena druga tacka optužbe – kojom se predsednik tereti da je opstruisao kongresnu istragu te afere.\nPredsedavajući Odboru Džeri Nadler rekao je posle glasanja: „Danas je svečan i tužan dan. Dom će delovati veoma brzo“, preneo je RSE.\nPredstavnički dom u punom sastavu, u kojem demokrate imaju većinu, verovatno će sledeće nedelje izglasati te optužbe, čime se završava proces opoziva, a zatim, u roku od nekoliko nedelja, počinje „sudenje“ predsedniku u Senatu.\nNa burnim pretresima u Kongresu, republikanci su branili Trampa i optuživali demokrate za politički motivisanu farsu, dok su demokrate optužile predsednika da je ugrozio americki Ustav i nacionalnu bezbednost i narušio integritet izbora 2020, time što je u telefonskom razgovoru ovog leta vršio pritisak na ukrajinskog predsednika Volodimira Zelenskog.\nIstraga o opozivu je pokrenuta u septembru, posle žalbe jednog uzbunjivaca o telefonskom razgovoru koji je Tramp vodio sa Zelenskim 25. jula.


Odbojkašice Dubočice osvojile prvo mesto na "Turniru prijateljstva" - Dnevnik Juga\nPočetna / Opštine / Lebane / Odbojkašice Dubočice osvojile prvo mesto na „Turniru prijateljstva“\nIna Dendić 24/09/2018\tLebane, SPORT Ostavi komentar\nProteklog vikenda u hali sportova u Lebanu održao se 6. Međunarodni turnir u odbojci za žene, pod nazivom „Turnir prijateljstva“ na kome je učešće uz domaći OK Radan uzelo još osam klubova.\nTurnir je otvorio Goran Jović, direktor RPK za Jablanički i Pčinjski okrug, poželevši svim učesnicima dobar plasman.\nU subotu se igralo po grupama, dok je nedelja bila rezervisana za polufinale. U prvom polufinalu sastale su se ekipe ŽOK Vlasina i ŽOK Dubočica, a u drugom ŽOK Stamepdo i ŽOK Radan. Leskovčanke su u finalu podedile nišlijke (Dubočica – Stampedo 2-0) i osvojile pehar namenjen pobedniku turnira.\nOsim odbojkašica Radana na turniru su učestvovali i ŽOK Vidovdan iz Gračanice, ŽOK Sokolica iz Zvećana, ŽOK Slavija iz Sofije, ŽOK Janta volej iz Skoplja, ŽOK Dubočica iz Leskovca, ŽOK Topličanin 97 iz Prokuplja, ŽOK Vlasina iz Vlasotinca, kao i ŽOK Stampedo iz Niša.\nTagoviLebane odbojka turnir prijateljstva\nPrethodni CVETANOVIĆ: Yura u obavezi da zaposli još 1.000 radnika, o otkazima pitajte one koji su to objavili\nSledeći Leskovac i Lebane u projektu „Podrška EU inkluziji Roma“


Dodikovo Priznanje Srebrenice | Institute for War and Peace Reporting\nDodikovo Priznanje Srebrenice\nProslonedeljno priznanje premijera RS da je u Srebrenici pocinjen masovni zlocin tek je politicki pragmatizam.\nTuesday, 18 July, 2000\nPremijer Republike Srpske, Milorad Dodik, prvi je bosansko-srpski zvanicnik koji je javno priznao prosle nedelje 13. jula da je u Srebrenici izvrsen "masovni zlocin" u julu 1995.godine, posto su bosansko srpske snage zauzele ovu bivsu "sigurnosnu zonu" Ujedinjenih Nacija.\n"Moramo biti svesni u ovom trenutku da je, sudeci po svim informacijama, u Srebrenici pocinjen masovni zlocin", rekao je Dodik, dva dana posto je 3.500 rodjaka ubijenih posetilo nekadasnju UN bazu u Potocarima, izvan Srebrenice da bi se obelezila petogodisnjica ove tragedije.\nSudeci po informacijama koje je prosle nedelje objavila Amnesty International, 7.414 stanovnika Srebrenice i njene okoline jos uvek se smatra nestalim.\n"Ljudi koji su izgubili svoje najblize imaju pravo da obeleze ovu godisnjicu", rekao je Dodik. Premijer je ovo izjavio posle sednice vlade Republike Srpske. On je, istovremeno, govorio o trenutnom politickom sukobu izmedju njegove vlade i parlamenta ovog entiteta.\nDodik se u ovom momentu nalazi u dubokoj politickoj krizi. Njegova vladajuca koalicija opstaje samo zahvaljujuci podrsci medjunarodne zajednice. Premijerovo priznanje srebrenicke tragedije mnogi posmatraci smatraju kao neiskreno udvaranje Zapadu.\nOvo stanoviste pojacano je cinjenicom da je do ove izjave doslo nakon sto je medjunarodna zajednica kritikovala odluku bosansko-srpskog rukovodstva da ne prisustvuje komemorativnoj ceremoniji.\nSef misije UN u Bosni i Hercegovini, Jacques Klein, pozdravio je Dodikove "pomirljive" opaske i nazvao ovu izjavu "vaznim priznanjem". Klein je, medjutim, rekao da je "velika sramota sto Zivko Radisic (srpski predstavnik u tripartitnom predsednistvu) nije takodje dosao u Potocare."\n"Dolazak u Srebrenicu ne znaci prihvatanje krivice, odgovornosti ili neceg slicnog. Mislim da bi njegovo prisustvo imalo simbolicno znacenje, da bi ono pokazalo da se nesto strasno desilo u Srebrenici".\nKlein veruje da se Radisiceva odluka da ne prisustvuje svecanosti zasniva na "preteranoj" brizi o tome sta misle ekstremisti unutar Republike Srpske, od kojih mnogi "odbijaju da priznaju sta se desilo u Srebrenici".\nSrpski politicari su neuverljivo tvrdili da se nisu pojavili na ceremoniji jer ih niko nije pozvao.\nSpasoje Tusevljak, predsednik Veca ministara BiH je rekao: "Nisam bio zvanicno pozvan, ali krajnje je vreme da se prestane sa politizacijom tragedije koju su svi ljudi doziveli. Moramo krenuti putem pomirenja. Sve zrtve bi trebalo tretirati na civilizovan i dostojanstven nacin. Izrazavam saucesce svim ljudima koji su stradali u proslom periodu".\nDusan Neskovic, zvanicnik Dodikove stranke, Partije nezavisnih socijaldemokrata, optuzio je bosnjacke politicare, Aliju Izetbegovica i Harisa Silajdzica da su "najveci krivci za zloupotrebu ovakvih skupova". Neskovic tvrdi da je sve u Potocarima "imalo za cilj da se Srbi kolektivno optuze za sve sto se dogodilo u Srebrenici".\nOvi komentari nagovestavaju da bi izjava mogla Dodiku naneti politicku stetu. Cak i stampa koju kontrolise premijer nije objavila njegovu izjavu o Srebrenici. Provladina novinska agencija SRNA, na primer, nije dala ove komentare u celini, objavivsi da je Dodik "izrazio zadovoljstvo sto je skup Bosnjaka u Potocarima prosao mirno, naglasivsi da su gradjani Republike Srpske pokazali razumevanje i dostojanstvo u vezi sa potrebama drugih nacija koje zive u RS i BiH u cilju obelezavanja i cuvanja secanja na sunarodnike koji su tragicno izgubili zivot".\nSRNA je objavila da je Dodik izjavio: "Mi ocekujemo da se na isti nacin tretiraju mesta masovnih zlocina prema drugim nacijama u BiH. Pocinioci ovih zlocina trebalo bi da budu pronadjeni i kaznjeni na odgovarajuci nacin".\nSrpski politicari i intelektualci jos uvek ocigledno oklevaju da se javno suoce sa zlocinima koje su pocinili clanovi njihove zajednice u toku rata u Bosni. Za ovo oklevanje, medjutim, ne treba kriviti samo "ratoborni srpski nacionalizam". Srpski nacionalizam vise nije ekspanzionisticki niti ratoboran. On sada poprima oblik straha od "vladavine vecine", bez ocuvanja posebnog srpskog entiteta. Strah da bi bosnjacko vecinsko stanovnistvo moglo zavladati politickim zivotom.\nMisljenje da bosnjacki politicari konstanto pokusavaju da nametnu kolektivnu odgovornost za ratne zlocine citavom srpskom narodu kako bi proglasili RS za proizvod genocida, jos vise sprecava Srbe da se suoce sa zlocinima koji su pocinjeni u njihovo ime. To vodi unistavanju RS cije postojanje, po misljenju vecine, garantuje njihov opstanak u BiH.\nSrbi takodje optuzuju medjunarodnu zajednicu da odaje vise postovanja muslimanskim i hrvatskim zrtvama rata nego srpskim. Oni ukazuju da je Haski tribunal, za zlocine protiv srpskih civila u ozloglasenom logoru Celebici u blizini Konjica, osudio samo sitne zlocince.\n"Komemorativna ceremonija u Potocarima pokazala je da za medjunarodnu zajednicu postoji samo jedna zrtva u Srebrenici", rekao je Miodrag Josipovic, predsednik susedne opstine Bratunac. Josipovic tvrdi da su bosansko muslimanske snage pobile oko 1000 Srba u tom kraju izmedju 1992. i 1993.godine. Pet godina nakon rata, izgleda da se Bosna i Hercegovina okrece vise ka proslosti i ratu nego stvaranju gradjanskog drustva.\nZeljko Cvijanovic je redovni dopisnik IWPR.


NACRT ZAKONA O RUDARSTVU FBIH: Pravo na eksploataciju mineralnih sirovina domaća ili strana pravna osoba stiče na osnovu dozvole za eksploataciju i na osnovu dozvola u skladu sa ovim zakonom. To pravo može biti preneseno na drugu pravnu osobu uz saglasnost nadležnog organa i ugovor privrednih društava o prenosu\nRudarska djelatnost, u smislu ovog zakona, obuhvata rudarske istražne radove, eksploataciju mineralnih sirovina, gradnju, montažu, demontažu, instaliranje i održavanje u rudarstvu, kao i izradu i reviziju tehničke dokumentacije za tu djelatnost, te sanaciju, tehničku i biološku rekultivaciju zemljišta oštećenog rudarskim radovima.\nPravo na eksploataciju mineralnih sirovina domaća ili strana pravna osoba stiče na osnovu dozvole za eksploataciju i na osnovu dozvola u skladu sa ovim zakonom. To pravo može biti preneseno na drugu pravnu osobu uz saglasnost nadležnog organa i ugovor privrednih društava o prenosu.\nKako je obrazloženo, važeći Zakon o rudarstvu Federacije Bosne i Hercegovine ("Sl. novine FBiH", br. 26/2010) je u praktičnoj primjeni oko deset godina. Nakon njegovog donošenja, u FBiH su doneseni i izmijenjeni brojni zakoni u drugim oblastima, što zahtijeva međusobnu harmonizaciju.\nIZVOR: Vebsajt Vlade FBiH, 16.09.2021.


Partizan u pregovorima sa Pedrom Martinezom\nKako MeridianSportBH saznaje, KK Partizan i Pedro Martinez su u pregovorima i ako oni budu okončani uspješno, Španac će postati novi trener beogradskih crno-bijelih.\nNakon odlaska Andree Trinkijerija, Partizan su vodili Vlado Šćepanović, Saša Filipovski i Aleksandar Matović, međutim niko od njih se nije pokazao kao pravo rješenje za užarenu klupu “Parnog valjka”. Zbog toga, novi sportski direktor Zoran Savić se okrenuo inostranim solucijama, te je Pedro Martinez iskočio u prvi plan kao želja crno-bijelih.\nPartizan je ostvario prvi kontakt sa Martinezom i Španac je navodno zainteresovan da karijeru nastavi u Srbiji, te ukoliko obje strane pronađu zajednički jezik po svim pitanjima, trebalo bi očekivati zvaničnu promociju uskoro.\nU svojoj dosadašnjoj trenerskoj karijeri, Martinez nikada nije vodio klub van španskog tla, a najveći rezultat je ostvario 2017. godine kada je osvojio Endesa ligu sa Valensijom. Iste godine je bio izabran i za najboljeg trenera Evrokupa. Od poznatijih timova iz Španije, trenirao je Baskoniju u dva navrata, tri puta je sjedio na klupi Gran Kanarije, a bio je i šef stručnog štaba Huventuda, Tenerifea, Manrese i brojnih drugih klubova iz rodne države.\nPrethodni članakU Banjaluci održana promocija jubilarnog 20. košarkaškog kampa Grawe Three Points 2021\nNaredni članakFilmske scene: Aleksandar Đorđević se našao u velikoj nevolji, spasio ga navijač Virtusa na skuteru


Ko god se penje na spomenik na Banj brdu, vrijeme je da prestane to da radi – mojKontakt portal – Radio Televizija Kontakt\nKo god se penje na spomenik na Banj brdu, vrijeme je da prestane to da radi\nSpomenik Krajišnicama palim u Narodnooslobodilačkom ratu od 1941. do 1945. godine, djelo čuvenog vajara Antuna Augustinčića, na popularnom izletištu Banjalučana sada je postao prava opasnost za posjetioce zbog trošnog stanja u kojem se trenutno nalazi, a novca za rekonstrukciju značajnog monumenta i jednog od glavnih simbola grada još nema. Spomenik je trebalo da bude obnovljen još 2014. godine, čak je raspisan i tender na kojem je prošao Zavod za izgradnju Banjaluka (ZIBL), koji je trebalo da izradi projekat i precizno procijeni stepen oštećenja. Međutim, od tog projekta se odustalo, po svemu sudeći, zbog nedostatka sredstava u gradskom budžetu.\nRampa ostaje spuštena\nU Turističkoj organizaciji Banjaluke ističu da je odluka o zabrani motornog saobraćaja na Banj brdu i dalje na snazi i da njima nije poznato da su u planu neke izmjene u vezi s tim.\n– Nije nam poznato da li će Gradska uprava mijenjati odluku i da li će rampa na putu prema Banj brdu biti podignuta čime bi šetalište bilo otvoreno i za saobraćaj motornih vozila. Odluka je tu, još je važeća i sprovodi se kao i do sada – poručuju iz TOBL-a.\nŠest beba za početak nove sedmice\nOlimp dominirao na Zimskom prvenstvu Republike Srpske


Vlada Srbije usvojila predlog budžeta za 2021. godinu, deficit tri odsto BDP-a - Izazov\nNovi magazin\t 20. novembra 2020. 13:04\nVlada Srbije usvojila je danas predlog budžeta za 2021. godinu, koji predviđa ukupne prihode od 1.336,3 milijarde dinara, što je za 45 milijardi dinara više nego što se očekuje u ovoj godini, saopšteno je posle sednice Vlade.\nRashodi budžeta su planirani u iznosu od 1.514,8 milijardi dinara, tako da će deficit biti tri odsto bruto domačćeg proizvoda (BDP).\nVlada je predvidela da će javni dug do kraja iduće godine biti smanjen na 58,7 odsto BDP-a.\nBudžetom je od 1. januara predviđeno povećanje penzija po švajcarskoj formuli od 5,9 odsto, minimalne zarade za 6,6 odsto, kao i povećanje zarada zaposlenih u zdravstvu od pet odsto, ostalih zaposlenih u javnom sektoru za 3,5 odsto, a zatim će od 1. aprila 2021. godine i za njih ukupno povećanje biti pet odsto, navodi se u saopštenju Vlade.\nDodaje se da su i u 2021. godini predviđene mere fiskalne politike na prihodnoj strani u cilju daljeg smanjenja poreskog opterećenja zarada. Planirano je povećanje neoporezivog dela bruto zarade sa 16.300 na 18.300 dinara od 1. januara.\nКapitalni izdaci budžeta biće 273,9 milijardi dinara što predstavlja 18,08 odsto ukupnih rashoda.\n„Paketom ekonomskih mera za ublažavanje posledica virusa kovid-19, tokom 2020. godine, stvoreni su uslovi za brži oporavak privrede i ostvarenje dinamičnog rasta u 2021. godini. Očekivani oporavak ekonomije uticaće na ubrzanje priliva stranih direktnih investicija, koje će obezbediti punu pokrivenost deficita tekućeg računa u 2021. godini“, ističe se u saopštenju Vlade Srbije.


„Njujork tajms“ više ne može da podnosi neodgovornost ruskog predsednika, ali tu su i manji mediji da razrade zadatak. Evo primera kako to izgleda…\nRuski predsednik Vladimir Putin smatra da je globalno zagrevanje „prevara“ – zavera da bi se Rusija sprečila da koristi svoje ogromne rezerve nafte i prirodnog gasa.\nPutin smatra da „nema globalnog zagrevanja, da je to prevara da bi se zauzdao industrijski razvoj nekoliko zemalja, među njima i Rusije“ – kaže za „Njujork tajms“ Stanislav Belkovski, politički analitičar i Putinov stalni kritičar.\n„Zato ova tema nije aktuelna za većinu ruskih masovnih medija i društvo u celini“, smatra Belkovski.\nPutin izražava sumnju u globalno zagrevanje krivicom čoveka još od ranih 2000-ih – prema „Njujork tajmsu“. Putin je 2003. godine na jednoj međunarodnoj konferenciji o klimatskom zagrevanju rekao će ono Rusima omogućiti da „troše manje na bunde“, i dodao da „poljoprivredni stručnjaci kažu da će se naša proizvodnja žitarica povećati, i hvala Bogu na tome“.\nPutin je ove komentare verovatno izneo pošto je njegov štab „uradio veoma, veoma obiman posao pokušavajući da razume sve strane u raspravi o klimatskim promenama“ – smatra Andrej Ilarionov, bivši Putinov viši ekonomski savetnik, a sada viši saradnik libertarijanskog Katonovog instituta.\n„Utvrdili smo da klimatske promene zaista postoje, ali da su ciklične prirode i da je u njihovom nastajanju antropogeni faktor veoma ograničen“, kaže Ilarionov. „Postalo je jasno da je klima komplikovan sistem i da su do sada izneti dokazi za neophodnost „borbe“ protiv globalnog otopljavanja prilično neutemeljeni.“\n„Njujork tajms“ je objavio članak o tome kako skepticizam ruskih medija u pogledu globalnog zagrevanja ima izvor u Putinovom „lese fer“ (laissez-faire) stavu po tom pitanju. Tajms osuđuje ruskog autokratu zbog davanja „samo nejasnih i skromnih obećanja u pogledu smanjenje emisije ugljen-dioksida uoči samita UN o klimatskim promenama decembra meseca u Parizu.“\nUglavnom državni, ruski mediji ili malo ili uopšte ne pokrivaju globalno zagrevanje, iako su po čitavom Sibiru besneli veliki požari. Umesto da za požar okrivljuju zagrevanje, ruski mediji imaju tendenciju da se fokusiraju na „meštane koji rutinski, ali nemarno svake godine pale naraslu travu, a ponekad i nekompetentnost ekipa koje se bore da suzbiju vatru“.\nTakvo obrazloženje za „Njujork tajms“ nije dovoljno dobro, list tvrdi da „ruski mediji i dalje obraćaju malo pažnje na pitanje koje animira toliko sveta.“\nRuski medijski rukovodioci, pak, tvrde da ton ne određuje samo Putin, već i slaba privreda i nezaposlenost – najveća briga ruske javnosti koja ne mari mnogo za vreme.\n„Teško je trošiti uređivačke resurse na stvari koje su sada, zbog ekonomske krize, nisko na listi prioriteta“, kaže za „Njujork tajms“ Galina Timčenko, koja vodi jedan informativni sajt. „Nažalost, klimatske promene javnost mnogo ne interesuju.“\nNiske cene nafte ometaju ekonomski rast Rusije i Putinovu administraciju podstiču da u inostranstvu bude aktivnija, da raspiruje sukob u Ukrajini i podržava Asadov režim u Siriji. Ali kod kuće, Rusi osećaju ujed jeftine nafte i zapadnih sankcija.\n(Za SRBIN.INFO izabrao, preveo i priredio: Aleksandar Jovanović)


Dodik: BiH nema pravo na imovinu, riječ je o pravnoj otimačini\n28.08.2017 18:17 | Srna\nPale - Predsjednik Republike Srpske Milorad Dodik izjavio je danas u Palama da su odluke o knjiženju vojne imovine Republike Srpske na BiH pravna otimačina i da BiH nema pravo na imovinu.\nOn je podsjetio da je svojevremeno visoki predstavnik u BiH Pedi Ešdaun donio tri zakona kojima je neopravdano intervenisao u sektoru imovinskih odnosa i zabranio raspolaganje imovinom Republike Srpske dok se pitanje ne riješi navodno dogovorom.\nPrema njegovim riječima, riječ je o pravnoj otimačini koja se pokušava formalizovati kroz nelegalni sud u BiH.\nDodik je rekao da je u nekim ranijim periodima bilo pokušaja Srpske da se pitanje koje je neopravdano nametnuo Ešdaun riješi putem dogovora.\nOn je naveo da je sa bivšim premijerom Federacije Nedžadom Brankovićem postigao dogovor kojim se vojna imovna stavlja na raspolaganje Oružanim snagama, a ostaje vlasništvo entiteta.\nPredsjednik Srpske podsjetio da su o problemu imovine razgovarala i sedmorica političkih lidera i postigli dogovor.\nPresudama Suda BiH, koje su donesene 2015. i 2016. godine Republička uprava za geodetske i imovinsko-pravne poslove /RUGIP/ obavezana je da uknjiži na BiH objekat i zemljište površine 11.474 metra kvadratna na Han Pijesku, te da nad njima budu izbrisana sva prava Srpske.\nUstavni sud BiH je potom odbio kao neosnovanu apelaciju Srpske podnesenu protiv tih presuda Suda BiH. U RUGIP-u je rečeno da nema uslova za sprovođenje te presude Suda BiH.\nGrad da obezbijedi lokaciju i infrastrukturu, a republika finansije\nPredsjednik Republike Srpske Milorad Dodik izjavio je danas da grad Doboj treba da obezbijedi lokaciju i infrastrukturu za izgradnju nove bolnice u ovom gradu, dok bi Republika Srpska putem kineskog kredita preuzela njeno finansiranje.\nDodik je rekao da je sa predstavnicima kineske kompanije "Sinofarm" razgovarao o izgradnji bolnice i izrazio očekivanje da će radovi početi na proljeće.\n"Jutros sam razgovarao sa njima u Banjaluci i dogovoreno je da oni projektuju, izvode, finansiraju i opreme bolnicu u Doboju", rekao je Dodik novinarima u Palama i naveo da se sa Kinezima pregovara na koji način i pod kojim uslovima bi to bilo finansirano.\nKonstatujući da je bolnica u Doboju jedna od najdevastiranijih u Republici Srpskoj, Dodik je podsjetio da je rješavanje problema ovog zdravstvenog centra ostalo praktično jedino, s obzirom na to da se u Istočnom Sarajevu planiranom dinamikom gradi bolnica.\nPredsjednik Srpske rekao je da nova bolnica u Doboju kapacitetom i konceptom treba da odgovara potrebama tog grada i regije.\nZa liječenje djece usmjeriti 10 odsto novca od službenih vozila\nPredsjednik Republike Srpske Milorad Dodik smatra da bi zakonskim regulisanjem izdvajanja 10 odsto od vrijednosti automobila za javna preduzeća i institucije u fond solidarnosti za liječenje djece u inostranstvu bila stavljena tačka na pitanje nabavke novih vozila.\n"Predložio sam zakon da 0,25 odsto od ličnog dohotka, onih koji to hoće, ide u stvaranje humanitarnog fonda za djecu čije je liječenje potrebno izvan Republike Srpske", rekao je Dodik novinarima na Palama.\nOn je naveo da je ovo predložio, imajući u vidu različite situacije i traumatične akcije koje su se vodile, a koje nisu uvijek bile završene na vrijeme, zbog čega je izgubljena šansa za spas bolesne djece.\n"Taj humanitarni fond bi trebalo da prikupi oko pet, šest miliona KM na bazi izvora kako je predloženo", precizirao je Dodik.\nIstičući da je protiv rasipništva, predsjednik Srpske je naglasio da se mora obezbijediti funkcionalnost institucija.\n"Mislim da bi bilo dobro i predložiću da se u okviru zakona predvidi da se za svaki nabavljeni auto u javnom sektoru, javnim preduzećima, ustanovama, opštinama, izdvoji 10 odsto za taj humanitarni fond", najavio je Dodik.\nOn je konstatovao da bi to značilo više novca u fondu i stavilo bi na uvid javnosti svaku nabavku.\n"To bi trebalo da stavi tačku na pitanje nabavke automobila", rekao je Dodik. /kraj/ss/ob/alj


Gotov smederevski "Lidl" - SDCafe.rs\nHome\tInfo\tGotov smederevski “Lidl”\nNemačkiI diskontni lanac "Lidl" izgradio je prvi maloprodajni objekat u Srbiji, u Smederevu, a do maja 2017. godine biće završen i distributivni centar u Novoj Pazovi. Tokom ove i naredne godine otvoriće 20 maloprodajnih objekata i zaposliti 1.000 radnika, najavljeno je iz ove trgovinske kompanije. Predstavnici "Lidla" naglašavaju da je njihov dugoročni plan da u Srbiji otvore 100 prodavnica.\n– U fazi smo ekspanzije i kupovine zemljišta za buduće prodajne objekte – kažu za "Novosti" u "Lidlu Srbija". – Nakon toga, istovremeno će biti otvoreni svi maloprodajni objekti naše kompanije u Srbiji.\nDosadašnji rezultati ukazuju na nastavak ulaganja u srpsko tržište, što je, kako kažu u "Lidlu", dokaz da su Srbiju prepoznali kao zemlju interesantnu za dugoročno investiranje. "Lidl", inače, posluje u više od 20 evropskih zemalja i poseduje 9.000 prodavnica.\nU narednih deset dana 100 miliona evra...


Mondo\t14.11.2008 13:35\nAko vas vesti o svetskoj ekonomskoj krizi ne zabrinjavaju krenite put Beogradskog sajma gde se od 10. do 16. novembra održava Sajam nameštaja, opreme i unutrašnje dekoracije. Više od 500 izlagača, od kojih 150 inostranih iz 20 zemalja, prikazali su nameštaj, opremu, alate, prateće proizvode, stručnu literaturu...\nRadno vreme Sajma je od 10 do 19 časova, ulaznica je 280 dinara, parking 100 dinara po satu, koliko košta i flašica Rosa vode!\nAko vas mrzi da pešačite, jer 40.000 kvadratnih metara izložbenog prostora nije malo, gotovo da nećete ništa propustiti - opšti utisak se ne razlikuje mnogo od prošlogodišnjeg, a i cene su slične. Naravno, popust od 10 do 15 odsto nije zanemarljiv, ali i saloni nameštaja u Srbiji nude isti popust tokom trajanja sajma.\nPogledajte u FOTO GALERIJI ono što je nama zapalo za oko, a evo i cenovnika:\nUbedljivo najskuplji komad na sajmu je barokna komoda za plazma televizor, koja košta 10.200 evra! Međutim, prodavci ne brinu i kažu da svaka roba ima kupca, pa će tako i đakuzi kada od 9.300 evra, klupski stočić od 1.000 evra, francuski ležaj sa "svarovski" kristalima od 2.000 evra, ili fotelja od 2.500 evra koja ima zvučnike i mp3 plejer u uzglavlju, brzo biti "udomljeni".\nIsto važi i za beli orman sa likom Merilin Monro na vratima, koji košta oko 1.000 evra, ili u Cyber Relax kožnu fotelju sa električnim masažerima za koju treba iskeširati 5.000 evra.\nZa one koji ne žive u đakuzi-sajber-svarovski-plazma svetu za opremanje stana treba znatno manje novca, ali ipak mnogo s obzirom na prosečnu srpsku platu.\nKožne garniture (dvosed, trosed, fotelja ili ugaone) koštaju od 60.000 do 230.000 dinara, one od bambusa su 200.000, koliko staju i bračni kreveti od drveta, dok su dušeci za dve osobe od 20.000 do 120.000 dinara. Trpezarijski stolovi koštaju od 4.000 do 150.000 dinara, stolice od 850 do 15.000, dok su takozvani "lejzibegovi“ od 2.500 do 4.500 dinara, u zavisnosti od materijala i veličine.\nDečije sobe su od 55.000 do 190.000, dok "ferari“ krevetac, bez dušeka, košta 35.000 dinara. Ako želite malo klasike drveni sekreter možete nabaviti za 45.000 dinara, biblioteku od 240.000, stočić od hrastovine za 7.000 dinara, a kavez za ptice, od drveta i pravog gvožđa, za 8.000 dinara.\nAko vam je sve to ipak skupo imaćete, valjda, 70 dinara za malu drvenu žabu koja se prodaje na štandu "Indijska kuća“ - kažu da donosi novac. Probajte, možda sledeće godine na sajma pazarite ONAJ stalak za plazma televizor!